Rəqibə qalib gələn idmançımız qələbəsini xalqa həsr edib\n12:31 23.02.2018 (Yenilənib 12:45 23.02.2018) Qısa URL\nTaleh Nəcəfzadə: "Birinci raundun ilk dəqiqələrində əlim sındı"\nBAKI, 23 fevral — Sputnik. Qarışıq növlər döyüşçüsü azərbaycanlı Taleh Nəcəfzadə zədələndiyinə görə bir müddət yarışlarda iştirak edə bilməyib. 6 ay sonra yenidən rinqə qayıdan idmançı bu dəfə Moskvada “M-1 Global” turnirinə qatılıb. İdmançının rəqibi 23 yaşlı rus idmançı Vitali Slipenko olub.\nDöyüşün birinci raundunda idmançımız böyük üstünlük qazanıb. O, rəqibini raund boyu sıxaraq əlavə fənd etməsinə imkan verməyib. Amma birinci raundun ilk dəqiqlərində əli sınan Taleh Nəcəfzadə digər raundları sınıq əllə davam etdirməli olub.\nİkinci raundda kiçik səhv buraxmağına baxmayaraq, rəqibi raund boyu üstün olmağa qoymayıb. Hətta raundun sonunda rəqib Vitali Slipenko etdiyi qayda pozuntusuna görə şifahi xəbərdarlıq alıb.\nÜçüncü raundda isə Taleh Nəcəfzadə rəqibini küncə sıxmağı bacarıb. Raundun sonlarına yaxın Vitali Slipenko döyüş qaydalarına zidd olaraq dizi ilə Taleh Nəcəfzadənin burnuna zərbə vurub. Bununla da qaydaları pozduğu üçün sarı vərəqə alıb. Beləliklə, 3 raundda üstünlüyü əldən verməyən idmançımız rəqibi üzərində təmiz qələbə qazanıb.\nDöyüşdən sonra təəssüratlarını Sputnik Azərbaycan-la bölüşən Taleh Nəcəfzadə bildirib ki, daha yaxşı döyüşə də bilərdi: "Əlim sındığı üçün ehtiyatla döyüşməli oldum. Uzun müddətdən sonra rinqə geri dönərək qələbə qazandığım üçün sevinirəm. Qələbəmi isə xalqıma, sevdiklərimə, dostlarıma həsr edirəm. Məni dəstəkləyən hər kəsə təşəkkür edirəm".\nQeyd edək ki, Taleh Nəcəfzadə qarışıq döyüş növləri üzrə respublika çempionudur. O, keçirdiyi 9 döyüşdən 6-sında qalib gəlib. Keçən ilin may ayında keçirilən yarışda Andrey Frolova qarşı döyüşərkən zədə alıb və bərpa olunmağa xeyli müddət sərf edib.


Qrinpis təşkilatı və Rusiya FHN təsdiq edir ki, Kostroma vilayətində dağılmış metanol təbiətə zərər vurmayacaq\nBiznes və iqtisadiyyat xəbərləri 27 Fevral 2012 12:23 (UTC+04:00)\nRusiya Federasiyasının Kostroma vilayətində baş vermiş qəzadan sonra ətraf mühitə tökülən metanol ekologiya üçün təhlükəli deyil.\nKostroma vilayətində yük daşıyan hərəkət tərkibinin qəzaya uğradığı yerdə ətraf mühitin kimyəvi maddələrlə çirklənməsi təhlükəsi yoxdur. Trend-in məlumatına görə, bu barədə Rusiya Federasiyasının FHN nümayəndələri məlumat veriblər. Sisternlərin içindəki metanol - texniki spirtdir. Nazirlikdən alınmış məlumata görə, bu spirt torpağı çirkləndirmədən buxarlanır.\nHəmçinin, Qrinpis (Greenpeace) ekoloji təşkilatının toksik maddələr proqramının rəhbəri bildirib ki, Kostroma vilayətində dəmir yolunda baş vermiş qəza nəticəsində metanolun dağılması təbiət və insanlar üçün təhlükəli deyil: "Metanol uzunmüddətli perspektivdə qəzanın baş verdiyi yerdə heç bir mənfi təsir yaratmayan uçucu birləşmələrdir".\nMetanol - etil spirtinin qoxusuna bənzəyən, lakin daha zəif qoxulu rəngsiz mayedir. O, həm klassik daxili yanma mühərriklərində, həm də elektrik enerjisinin alınması üçün xüsusi yanacaq elementlərində istifadə oluna bilər. Beləliklə, ekoloji cəhətdən təmiz enerjinin istifadəsinə rəvan keçid təmin oluna bilər. Bununla yanaşı, boyalar, yapışqanlar, aerozollar, laklar, CD və DVD diskləri və s. bu kimi müxtəlif məhsulların istehsalında metanoldan istifadə olunur.\nCasio, Panasonic, Toshiba və Sony şirkətləri kimi dünyanın bir çox aparıcı texnoloji şirkətləri metanolla işləyən yanacaq elementlərinin və mobil telefonlar, noutbuklar üçün akkumulyatorların istehsalına artıq başlayıblar. Son illər inkişaf etmiş ölkələrdə avtomobil yanacağı kimi metanoldan geniş istifadə olunur. Artıq Çində və ABŞ-da müəyyən hissəsini metanol təşkil edən yanacaq növləri meydana gəlib. Belə yanacaq ətraf mühit üçün az zərərlidir və adi benzin və dizel yanacağı ilə müqayisədə daha ekoloji təmiz hesab olunur. Dünyanın bir çox alimləri metanola gələcəkdə energetika sahəsinin mühüm bir hissəsi və nefti əvəz edəcək potensial məhsul kimi baxırlar.


ŞAİR, TƏDQİQATÇI-JURNALİST TOFİQ HÜSEYNOV » davam.az - BÜTÖV AZƏRBAYCAN ADINA!\nŞAİR, TƏDQİQATÇI-JURNALİST TOFİQ HÜSEYNOV\n02.10.2018 [15:10] - Köşə yazarları, DAVAMın yazıları\nQərbi Azərbaycan Göyçə mahalının qüdrətli və dərin elmi biliyi ilə tanınmış qələm sahibi Tofiq Hüseynzadənin III cilidlik kitabını əldə etdim. Bu kitablardan çox məntiqi tarixi yanaşmalar, elmi dəlillər üzrə məlumatlar öyrəndim. Tofik müəllim Miskin Abdal şəcərəsinin mərkəz xətti ilə gələn nəsil davamçısıdır.\nQISA BİOQRAFİK ARAYIŞ:\nTofiq Məhəmməd oğlu Hüseynzadə 1946-cı ildə Göyçə mahalnın Sarıyaqub kəndində dünyaya göz açmışdır. O, ali təhsilli pedaqoq olmaqla və müəllim ixtisası üzrə işləməklə beş yüzdən çox təbli, estetik dəyərli şeirlər, poemalar yazmışdır. Tofiq müəllim nəzm sahəsindən əlavə nəsr sahəsində də səmərəli fəaliyyət göstərmişdin, onun hekayə və oçerkləri də vardır. Tofiq müəllim 1979-cu ildən Basarkeçər rayon qəzetində (“Vardenis” qəzeti) ədəbi işçi işləmişdir. 1982-ci ildən Kommunist Partiyasının üzvü qəbul olunmuş və qəzetin kənd təsərrüfatı şöbəsinin müdiri vəzifəsində çalışmışdır. 1987-ci ildə Tofiq Hüseynzadə SSRİ Jurnalistlər Birliyinə üzv qəbul olunmuşdur.\n1988-ci ildən sonra (məlum qaçqınlıq hadisəsi) Bakı şəhəri 143 saylı orta məktəbdə müəllim işləməklə jurnalist fəaliyyətini davam etdirmişdir: “Yeni Azərbaycan”,”Millət”, “Haqq yolu” və digər qəzetlərdə elmi-siyasi-tarixi məqalələrli dərc olunmşdur. Milli Elmlər Akademiyasının Folklor institutunda Göyçə folklorunun toplanması və araşdırılması istiqamətində ciddi elmi-tədqiqat işləri aparmışdır.\nİstedadlı şair, yüksək elmi təfəkkürə, idrak səviyyəsinə qalxan ziyalı, Azərbaycan dövlətçilik tarixinə dəyərli elmi-tarixi töhfələr bəxş edən alim Tofiq Hüseynzadə 2003-cü ildə ömrünün ən məhsuldar mərhələsində- 60 yaşında vəfat etmiş, əbədiyyata qovuşmuşdur.\nTofiq müəllimin Səfəvi dövlətinin qurucularından biri olan filosof şair, dahi mütəffəkir Miskin Abdalla (Hüseyn) bağlı araşdırması ilə mənin araşdırmam çox yaxın missiyadan çıxış edir. Mən də araşdırmalarda əsrlər boyu dil-ağızda dolanan rəvayətlər eşitmişəm, yazılı mənbələr oxumuşam. Bu araşdırmalara cavan yaşlarımdan başlamışdım. Mənim “davam.az” saytında III yazımda Miskin Abdal (Hüseyn)nin Səfəvi tarixində adı çəkilən Heüseyn bəy Lələ olması qənaətim səbəbsiz deyil. Əvvala, Hüseyin bəy Lələ haqqında salnamələrdə dağınıq məlumatlar var: onun “ustaclı”, “şamlı”və s. kimi təqdim olunması da dolaşıqlıq yaradır. Digər bir tərəfdən, Hüseyn Lələ bəy Miskin Abdal (Hüseyn) olmayaraq real tarixi şəxs olsa belə, Şeyx Heydər ailəsinin taleyini adi bir cəngavər-müridə etibar etməzdi. Burada təkzıbolunmaz bir fakt özünü büruzə verir ki, ancaq Şeyx Heydərin dostu və əqidə yoldaşı Miskin Abdal(Hüseyn) ailənin ən etibarlı müdafiəçisi ola bilərdi. 1488-ci ildə Şeyx Heydər Şirvan döyüşündə həlak olduqdan sonra 53 yaşlı sufi mürşidi Miskin Abdal(Hüseyn) ailəni İstixər qalasında həbsdən azad etmək üçün diplomatik vasitələrə əl atmışdır. Bu işi adi bir cəngavər mühafizəçi yox, ancaq müdrik sufi alim, şair, nüfuzlu insan- Miskin Abdal(Hüseyn) kimi şəxsiyyət görə bilərdi, bu onun beyninin məhsuludur və belə də olmuşdur. Bir ehtimal da var ki, Miskin Abdalın döğma adı Hüseyn olması və Hüseyn bəy Lələnin adı ilə eyniniliyindən hadisələr aidiyyatı üzrə iki şəxs adları arasında cərəyan etməsinə səbəb ola bilər.\nTarixi mənbələr salnamələr və bədii əsərlər formasında müasir dövrümüzə çatan informasiya vasitələridir. Bu informasiyalar iki istinad: göz ilə görünən müşahidə və hadisəni eşidilən kimi təsvir etməkdən ibarətdir. Bu səbəbdən də tarixə məntiqlə yanaşmaq daha doğrudur. Hər yazılan, hər deyilən mütləq kimi qəbul edilməsi yanılışlıqdır.\nTofiq müəllimin Miskin Abdal (Hüseyn) ilə bağlı araşdırmalarını oxuduqdan sonra mən bütünlülə onun təqdim etdiyi elmi-tarixi dəlillər ilə tam razılaşdım. Bu səbəbdən də gələcək yaxın zamanda nəşr olunacaq kitaba düzəlişlər edib Tofiq müəllimin təqdim etdiyi müddəaları əsas götürdüm: “1493-cü ildə Miskin Abdalın (Hüseyn) 63 yaşı, Şah İsmayılın isə (1487) 6 yaşı var idi. Şeyx Heydər hələ sağlığında ona ən sədaqətli dostu Miskin Abdala(Hüseyn) uşaqlarının təlim-tərbiyə və mühafizə işlərini etibar etmişdi. 1488-ci ildə Şeyx Heydər həlak olan zaman İsmayıl bir yaşı vardı. Şah İsmayıl Gilanda bir-iki ay gizlədildikdən sonra Miskin Abdalın tədbiri üzrə tezliklə Göyçə mahalına aparılır və Ağdamar (Ağ manqan) adasındakı qalada gizlədilir. Miskin Abdal (Hüseyn) tərəfindən tərbiyə olunur, qorxmaz bir sərkərdə və həssas düşüncəli ziyalı kimi yetişdirilir. “\nBu yazıda Tofiq müəllim haqqında qısa məlumat verməklə əsasən Miskin Abdal (Hüseyn) haqqında gəldiyim son qənaəti bildirmək istədim. Tofiq müəllim haqqında gələcək yazılarda geniş məlumatlar veriləcək... onun əziz xatirəsi üzrə bir şeiri ilə yazını tamamlamaq qərarına gəldim:\nDolanıb batır Günəş,\nÜfüqdə yatır Günəş,\nSevgilim, sənin kimi\nQaşını çatır Günəş.\nGözləyirəm nə vaxtdan,\nGecə sallandı taxtdan,\nSevgilim, bax o dağdan\nSən tək boy atır Günəş.\nTutur göyün üzünü,\nDeyirəm, yar, düzünü:\nSənin tək atır Günəş.


"Bu, ölkəmizin növbəti uğurudur"\n15:02 29-10-2019 | 103 | Siyasət\nVersus.Az xəbər verir ki, bunu Milli Məclisin Yeni Azərbaycan Partiyasından olan deputatı Kamilə Əliyeva deyib.\nDeputat bildirib ki, cəmi 8 il öncə, 2011-ci ildə ölkəmiz Qoşulmama Hərəkatına üzv qəbul olunub:\n“Qoşulmama Hərəkatında olduğu qısa müddət ərzində də ölkəmiz beynəlxalq hüququn norma və prinsiplərini qətiyyətlə müdafiə etməkdə böyük nüfuz qazanıb. Məhz bu nüfuzun nəticəsidir ki, Hərəkata üzv ölkələrin dövlət və hökumət başçılarının 2016-cı ildə keçirilmiş XVII Zirvə Görüşündə növbəti sammitin Bakı şəhərində keçirilməsi və 2019-2022-ci illər üzrə sədrliyin Azərbaycana həvalə edilməsi barədə yekdil qərar qəbul olunmuşdur.\nBu, ölkəmizə göstərilən hörmətin, inam və etimadın təzahürüdür. Artıq ölkəmiz bu Zirvə Görüşünə uğurla və layiqincə ev sahibliyi edib. Hər zaman olduğu kimi, bu dəfə də Azərbaycan bütün dünyaya qonaqpərvərliyini, sülpərvərliyini, bəşəriyyəti narahat edən bütün məsələlərin müzakirə olunduğu və oluna biləcəyi bir məkan olduğunu dünyaya nümayiş etdirməkdədir. Zirvə Görüşünün açılış mərasimində 60-a yaxın ölkənin dövlət və hökumət başçıları, həmçinin beynəlxalq təşkilatların rəhbərləri iştirak etdi. Ümumilikdə, “Bandunq Prinsiplərini rəhbər tutmaqla müasir dünyanın çağırışlarına birgə və adekvat cavab verilməsini təmin etmək” mövzusunda keçirilən XVIII Zirvə Görüşünə 160-a yaxın ölkə və beynəlxalq təşkilatın nümayəndələri qatılmışdı”.\n“Sonra Azərbaycan Prezidenti cənab İlham Əliyev Zirvə Görüşü iştirakçıları qarşısında çox əhatəli, çox məzmunlu və tarixi bir nitq söylədi. Dövlət başçısı çıxışında Zirvə Görüşünü dünya ölkələrininin əksəriyyətini öz sıralarında birləşdirən Qoşulmama Hərəkatının Azərbaycanın yeritdiyi siyasətə verdiyi dəstək kimi qiymətləndirdi və bu qərara görə təşəkkürünü bildirdi. Eyni zamanda, qeyd etdi ki, Azərbaycan Qoşulmama Hərəkatında sədrliyi zamanı öz prioritetlərini və fəaliyyətini tarixi Bandunq prinsipləri üzərində quracaq. Çünki bütün ölkələrin suverenliyinə, ərazi bütövlüyünə hörmət, dövlətlərin daxili işlərinə qarışmamaq və qarşılıqlı maraqların qorunması və əməkdaşlığın təşviqi kimi prinsipləri ehtiva edən Bandunq prinsipləri Azərbaycanın xarici siyasətinin təməl prinsipləri ilə üst-üstə düşür.\nBütövlükdə, bu quruma 3 il müddətində sədrliyin Azərbaycanda olması ölkəmizin beynəlxalq aləmdəki, dünyadakı yerinin, rolunun, çəkisinin, nüfuzunun daha da artmasına, möhkəmlənməsinə gətirib çıxaracaq. Azərbaycan bu tarixi fürsətdən, şansdan istifadə edərək, ölkə həqiqətlərini, reallıqlarını, öz inkişafını dünyaya daha yaxından nümayiş etdirəcək və dünya bir daha Azərbaycanın tərəqqisinə, çiçəklənməsinə, inkişafına şahid olacaq. Odur ki, Zirvə Görüşünü olduqca tarixi və böyük siyasi hadisə, ölkəmizin növbəti uğuru hesab edirəm”. /Trend/


Minority Azerbaijan - Macarıstandan LGBTİ+ təhsilini qadağan edən təklif\nMacarıstandan LGBTİ+ təhsilini qadağan edən təklif\nMacarıstan uşaqların LGBTİ+lər haqqında öyrənməsini qadağan etmək üçün tükürpədici təklif edib\nMacarıstan millət vəkilləri LGBTİ+lərin uşaqlara "təbliği" adlandırılan qanuni qadağanı nəzərdən keçirib.\nTəklif edilən qadağa pedofiliyanın cəzalandırılması ilə əlaqəli qanun layihəsinə edilən düzəliş olub, anti-LGBTİ+ olan hazırki baş nazir Viktor Orban liderliyi ilə iqtidar Fidesz partiyası tərəfindən 10 iyun günü məclisə təklif edilib.\nGələn həftə Macarıstan parlamentində səsverməyə çıxarılacaq qanun layihəsi uşaq pornoqrafiyasını nümayiş etdirməyi qadağan edən eyni qanuna əsasən yetkinlik yaşına çatmayanlara gey və trans olmağı "təşviq edən" materialların göstərilməsini qanunsuz edəcək.\nReuters agentliyinə əsasən, təklif edilən qanun reklamlar üçün keçərli olacaq. Qanun habelə məktəblərdə seksual təhsil dərsləri verməsinə icazə verilən təsdiqlənmiş təşkilatların siyahısının tərtib olunmasını tövsiyə edir.\nMacar LGBTİ+ hüquqları təşkilatı Háttér Társaság qanuna dəyişikliyi Rusiyanın "gey propaqandası" qanununa bənzədib.\nBəyanatda deyilir: "Fidesz Rusiya propaqanda qanununa bənzər yeni təklifi ilə söz azadlığı və uşaq hüquqlarını ciddi şəkildə məhdudlaşdıracaq... Macar LGBTİ+lərinin 42 faizi intihar haqqında düşünüb və hətta 30 faizi intihara cəhd edib."\n"Bu hərəkət LGBTİ+ gənclərin ruhi sağlamlığını təhlükəyə atır və onların informasiyaya və pozitiv dəstəyə vaxtında, preventiv şəkildə çatmasını əngəlləyir," - deyə qeyd edilib.\nQanun layihəsi Orban və partiyasının Macarıstanda LGBTİ+ icmasına qarşı uzunmüddətli hücumlarının sonuncusudur.


14:50 07 Dekabr 2021 Oxunub:540\nErmənistan parlamentinin sədri Alen Simonyan Azərbaycanda saxlanılan erməni məhkumlarla bağlı qalmaqallı açıqlama verib. AzVision.az xəbər verir ki, yerli media Simonyanın videosunu yayaraq spikeri ifşa edib.\nGörüntülərə əsasən hansısa rəsmi qəbul zamanı Simonyan məhbus problemini ən azı iki nəfərlə müzakirə edir. Telefonda baş verənləri lentə alan şəxs isə susur.\nSimonyan deyir: "Bu məhbusların, əsgərlərin məqsədi nə idi?\nHəmsöhbət: "Vətən"i qorumaq".\nSimonyan: "Bağışlayın, bəlkə mən özümü bir az səhv ifadə edirəm, amma düşünürəm ki, bu məhbuslar artıq yoxdurlar. Onlar mənim üçün mövcud deyillər. Terrorçular təyyarəni qaçıranda İsrail onlarla danışıq aparmır, həmin təyyarəni vurur. Bu məhbusların kim olduğunu bilirsinizmi?"\nHəmsöhbət: "Bunu sizdən eşitmək istərdim".\nSimonyan: "Bu adamlar silahlarını yerə ataraq qaçıb, meşədə azanlardı. Mən bu barədə ictimaiyyətə danışa bilmərəm. Sizə maraqlı deyilmi ki, məhbusların valideynləri niyə indi fəal görünmürlər? Çünki onlar əsgərlərin fərarilik etdiyini bilirlər. Silahlarını atıb qaçdılar və əsir düşdülər".\nTeqlər: Ermənistan Spiker Əsir


"Muğanbank" ASC Nizamnamə Kapitalını artırıb\n21 Dekabr 2018 10:54\n"Muğanbank" ASC-nin 13 noyabr 2018-ci il tarixində (AZ1001005466 qeydiyyat nömrəli) emissiyasına icazə verilmiş, ümumi məbləği 10 000 000 AZN təşkil edən, hər birinin nominal dəyəri 200 AZN olan 50 000 ədəd adi sənədsiz adlı səhmlərinin yerləşdirmə prossesi başa çatmış və emissiyasının yekunlarına dair hesabat 14 dekabr 2018-ci il tarixində təsdiq edilmişdir.\nYerləşdirmədən sonra "Muğanbank" ASC-nin Nizamnamə Kapitalı artaraq 95 mln AZN-ə çatmışdır.\nAzərbaycanın maliyyə-bank sektorunun tanınmış qurumlarından biri olan "Muğanbank" ASC 1992-ci ildə fəaliyyətə başlamışdır. Hal-hazırda bankın ölkə ərazisində 42 filialı və 9 şöbəsi, həmçinin Moskva şəhərindəki nümayəndəliyi müştərilərə hər növ bank məhsulları üzrə keyfiyyətli xidmət göstərir. "Muğanbank" ASC ABŞ Beynəlxalq İnkişaf Agentliyi (USAID), Avropa Yenidənqurma və İnkişaf Bankı (EBRD), Beynəlxalq Maliyyə Korporasiyası (IFC), WorldBusiness Capital, Inc. (WBC), Xarici Özəl İnvestisiyalar Korporasiyası (OPIC), Özəl Sektorun İnkişafı üzrə İslam Korporasiyası (ICD), The Green for Growth Fund, Southeast Europe (GGF), Cənub-şərqi Avropa üzrə Avropa Fondu (EFSE) kimi nüfuzlu beynəlxalq iqtisadi qurumlarla əməkdaşlıq edir.\n14:31 25 434 Ağsu aşırımında dəhşətli anlar - "Əjdaha" peyda oldu - FOTO\n10:39 13 863 Bu şəkildə nə görürsünüz? - Cavablar xarakterinizi müəyyənləşdirir - FOTO\n11:44 12 442 Avropada cinsi əlaqə festivalına insan axını BAŞLADI - FOTO\n13:24 11 240 Dilarə Əliyevanın qızının toyunda NƏLƏR BAŞ VERDİ? - VİDEO - FOTO\n21 İyun 16:35 36 950 Əməkdar artistin HİCABINI AÇAN qızı Avropaya köçdü - FOTO\n22 İyun 19:40 36 109 Boşanan qadınlardan DƏHŞƏTLİ ETİRAFLAR: Seksual tələbat çətin…\n20 İyun 10:14 35 369 Tanınmış xanəndəmiz Türkiyədə vəfat etdi - VİDEO\n23 İyun 13:07 29 256 Rayondan qayıtdı, hamamda yad kişi tutdu, sonra arvadının... - Azərbaycanda ŞOK OLAY


Rus sülhməramlılarının Qarabağda anlaşılmaz fəaliyyəti: Ermənilərə silah necə ötürülür… - Editor.az\n15.07.2021 - 17:26\nRus sülhməramlılarının Qarabağda anlaşılmaz fəaliyyəti: Ermənilərə silah necə ötürülür…\nÜçtərəfli sazişin şərtlərinə uyğun olaraq 10 noyabrdan etibarən Dağlıq Qarabağda rus sülhməramlıları fəaliyyət göstərir. Nəticədə separatçıları Ermənistanla birləşdirən Laçın dəhlizi birbaşa onların nəzarəti altındadır. Son günlər Ermənistanın atəşkəsi pozması, xüsusilə Şuşanın atəşə tutulması bu baxımdan çoxsaylı suallar doğurur. Çünki qondarma rejimin nümayəndələrinin silahla təchiz edilməsində sülhməramlıların barmağı olduğu iddia edilir.\nMaraqlıdır, separatçılar silahı haradan alır?\nMövzu ilə bağlı Yenisabah.az-a açıqlama verən ehtiyatda olan mayor Ədalət Verdiyevdiqqətə çatdırıb ki, rusların müvəqqəti nəzarətində olan Azərbaycan ərazilərində erməni silahlılarının müdafiə sənayesi istiqamətində heç bir potensialı yoxdur:\n“Erməni silahlıları bu ərazilərdə silah-sursat istehsal edə bilməz. Yəni bu sursatların oraya daşınması istənilən halda Laçın dəhlizi vasitəsilə həyata keçirilir. Bunu mülki əhalinin və ya erməni din xadimlərinin daşımasının Azərbaycan üçün elə də böyük əhəmiyyəti yoxdur. Bizim üçün məsələ bu silahların niyə Rusiya sülhməramlılarının nəzarətində olan ərazilərdən daşınmasından ibarət olmalıdır”.\nHərbi ekspert bu kimi fəaliyyətlərə Azərbaycanın göz yummayacağını vurğulayıb:\n“Belə hallara qarşı dövlətlərarası hansısa məsləhətləşmələrin həyata keçirildiyini düşünürəm. Amma səkkiz ay keçməsinə baxmayaraq, həmin o silahlıların hələ də Qarabağda qalması Rusiya sülhməramlılarının fəaliyyətini şübhə altında qoyur. Niyə bu silahlılar hələ də Qarabağdadır? Əgər Rusiya sülhməramlıları birgə bəyanatın dördüncü bəndini zamanında, yəni səkkiz ay əvvəl ərazimizə daxil olarkən yerinə yetirsəydilər, bu gün atəşkəsin pozulmasını, Azərbaycan Silahlı Qüvvələrinin hərbi qulluqçusunun yaralanmasını müşahidə etməzdik. Ona görə də deyə bilərik ki, baş verən proseslər Rusiya sülhməramlılarının öz funksional vəzifələrinin yerinə yetirilməsinə məsuliyyətsiz yanaşmalarının nəticəsidir”.


Sumqayıtda polis əməkdaşları çimərliklərdə karantin qaydalarını pozan şəxslərə qarşı mütəmadi reydlər keçirirlər VİDEO - AZƏRTAC – Azərbaycan Dövlət İnformasiya Agentliyi\nDaxili İşlər Nazirliyinin mətbuat xidmətindən AZƏRTAC-a bildiriblər ki, polis əməkdaşları tərəfindən mütəmadi olaraq çimərliklərdə reydlər keçirilir, istirahətə gələn vətəndaşlarla izahedici söhbətlər aparılır, onlara sosial məsafənin saxlanılmasının vacibliyi izah edilir.\nTədbirlər zamanı çimərliklərə üz tutuanların diqqətinə dəniz kənarında 5 nəfərdən artıq toplaşmağın qadağan olunduğu çatdırılıb. Həmçinin polislər dənizə istirahətə gələn vətəndaşlara çimərliklərdən istifadənin saat 8:00-dan 21:00-dək mümkün olduğunu bildiriblər.\nTətbiq olunan qaydalara əməl etməyən, polis əməkdaşlarının haqlı iradlarını aradan qaldırmayan şəxslər çimərlik ərazisinə buraxılmır və onlar barəsində qanuni tədbir görülür. Çimərliyə gələn vətəndaşların əksəriyyəti isə virusun yayılmasının qarşını almaq üçün qəbul edilən qərarlara hörmətlə yanaşır və polis əməkdaşlarının xidmətindən razı qaldıqlarını bildirirlər.\nSumqayıtda çimərlik ərazilərində avtomobillərin hərəkətini tənzimləmək və yol hərəkəti qaydalarına əməl olunmasına nəzarəti gücləndirmək üçün Dövlət Yol Polisi Şöbəsinin əməkdaşları da xidmətə cəlb ediliblər. Yol polisləri əsasən çimərliyə müştəri gətirən taksi sürücüləri ilə profilaktik söhbətlər apararaq, onlara nəqliyyat vasitələrində şəffaf arakəsmədən istifadə etmələrini, sərnişinləri isə arxa oturacaqlarda əyləşdirməyi bildiriblər.\nAZERTAG.AZ :Sumqayıtda polis əməkdaşları çimərliklərdə karantin qaydalarını pozan şəxslərə qarşı mütəmadi reydlər keçirirlər VİDEO


Avropa və Amerika ölkələrinin yeni və müasir tarixi Kafedra 1924-cü ildə Ümumi tarix kafedrasının tərkibində fəaliyyətə başlayıb. 1980-ci ildən Avropa və Amerika ölkələrinin yeni və müasir tarixi kafedrası adı ilə müstəqil fəaliyyət göstərir. Kafedra müdiri prof. M. B. Fətəliyevdir. .\nAvropa və Amerika ölkələrinin yeni və müasir tarixi kafedrasında Azərbaycanın xarici ölkələrlə əlaqələri və beynəlxalq münasibətlər tarixini araşdıran mütəxəssislər qrupu formalaşmışdır ( M. C. Qasımlı, R. X. Hüseynov, E. A. Hüseynova, R.Q. Hətəmov, T. N. Abbasov, M.Ə. Baxışov). Bu elmi istiqamət üzrə araşdırmalara uzun müddət prof. R.A. Orucov başçılıq etmişdir.\nKafedranın əməkdaşları 2000-ci ildən başlayaraq Avropa və Amerika ölkələrinin yeni tarixi; Avropa və Amerika ölkələrinin müasir tarixi; Beynəlxalq münasibətlər tarixi: Azərbaycan Respublikasının xarici siyasət fəaliyyəti mövzuları üzərində tədqiqat işi aparırlar.\nKafedrada Azərbaycanın xarici ölkələrlə əlaqələri və beynəlxalq münasibətlər tarixini araşdıran mütəxəssislər qrupu formalaşmışdır. Hazırda kafedra əməkdaşları Avropa və Amerika ölkələrinin yeni və müasir tarixi; Beynəlxalq münasibətlər tarixi; Azərbaycan Respublikasının xarici siyasəti mövzuları üzərində tədqiqat aparırlar.\nHazırda 1945-2000-ci illərdə Yunanistan-Türkiyə münasibətlərində Kipr məsələsi və böyük dövlətlər ( M. B. Fətəliyev); XX əsrin 20-45-ci illərində istiqlal mübarizəsinin ölkə daxilində və xaricdə təşkilatı əsasları və xarici dövlətlərin münasibəti ( M.C. Qasımlı); Müasirlərin memuarlarında Böyük Fransa inqilabının səbəbləri barəsində baxışlar ( R. Q. Hətəmov);Şərqi Avropa ölkələrinin quruluşunun transformasiyası ( E. Ə. Hüseynova); XX əsrin sonu - XXI əsrin əvvəllərində ABŞ-ın Yaxın və Orta Şərq siyasəti ( T. N. Abbasov) və başqa mövzular üzərində tədqiqatlarını davam etdirirlər.\nYuxarıdakı araşdırmaların nəticəsi olaraq kafedra əməkdaşları tərəfindən “Türkiyə diplomatiyası və Balkanlar” ( M. B. Fətəliyev); “Azərbaycan beynəlxalq münasibətlər sistemində. 1991-1995”; “Azərbaycanın xarici siyasəti: konsepsiya məsələləri”; “ Xarici dövlətlər və Azərbaycan” ( M. C. Qasımlı) nəşr etdirmişlər.\n2000-2019-cü illərdə kafedra üzvlərinin aşağıdakı monoqrafiyaları, dərslikləri və dərs vəsaitləri nəşr edilərək oxucuların istifadəsinə verilmişdir: “Türkiyə, Yunanistan və böyük dövlətlər Birinci dünya müharibəsi ərəfəsində və illərində”;”Yunanistan, Türkiyə və böyük dövlətlər 1919-1922-ci illərində”; Balkan Antantasının yaradılması və fəaliyyəti”; ”Avropa və Amerika ölkələrinin müasir tarixi” II hissə ( həmmüəlliflə), “ Türkiyə Yunanistan və böyük dövlətlər Lozan konfrasında”, “Türkiyə məsələsi və böyük dövlətlər beynəlxalq konfranslarda, Sevr müqaviləsi”, “Турция и Балканские государства в 1919-1938 гг ( Внешнеполитические проблемы Турции на Балканах) (М. Б. Фаталиев),; “Beynhəlxalq münasibətlər tarixi ( XVII əsrin ikinci yarısından 1871-ci ilədək)”; “ Beynəlxalq münasibətlər tarixi 1918-2003-cü illər”; “Beynəlxalq münasibətlər nəzəriyyəsi” (M.Ə. Baxışov); “ Heydər Əliyev-istiqlala gedən yol”; “ Avropa və Amerika ölkələrinin müasir tarixi” I hissə (1918-1945); “Birinci dünya müharibəsi illərində böyük dövlətlərin Azərbaycan siyasəti (1914-1918 ci illər)”, “Azərbaycan beynəlxalq mədəni əlaqələrdə (1946-1990)”; “ Azərbaycan türklərinin milli-mücadilə tarixi. 1920-1945”; “SSRİ-Türkiyə münasibətləri ( Türkiyədə 1960-cı il çevrilişindən SSRİ-nin dağılmasınadək)”. I-II cildlər. 1960-1991 ( M. C. Qasımlı), " Феномен "Арабской весны" с призмы американской политики "управляемого хаоса" ( Т.Н. Аббасов), "Приоритеты ближневосточной политики США в конце XX - начале XXI вв." ( Т.Н. Аббасов), "Итоги "демократизации" Большого Ближнего Востока: взгляд из Вашингтона" ( Т. Н. Аббасов).\nKafedranın əməkdaşları M.C. Qasımlı, E. A. Hüseynova, R. Q. Hətəmov, T. N. Abbasov, M. Ə. Baxışov müntəzəm olaraq beynəlxalq konqres, simpozium və konfranslarda iştirak və çıxış edirlər.\nQasımlı Musa Cəfər o. - prof.\nHüseynova Elmira Əli q. - dos.\nBaxışov Məmmədağa Ələkbər o. - dos.\nHətəmov Rövşən Qabil o. - dos.\nAbbasov Tariel Namiq o. - dos.\nHüseynov Rəfael Xəlil o. - b/müəllim\nİskəndərova Samudə Eldar q.- t.f.d., müəllim (0,5)\nHüseynli Hüseyn Abdulrəhman o. - t.f.d., müəllim (0,5)\nPaşayeva Aybəniz Telman q. - saat hesab müəllim\n1.Avropa və Amerika ölkələrinin yeni tarixi\n2.Avropa və Amerika ölkələrinin müasir tarixi\n4.Latın Amerikası ölkələri tarixi\n5.ABŞ-ın mədəniyyət və incəsənəti\n6.ABŞ-ın Cənubi Qafqaz siyasəti\n10.ABŞ-ın regional və milli təhlükəsizliyi\n11.ABŞ-ın siyasi sistemi və xarici siyasəti\n1.Balkan problemləri və beynəlxalq münasibətlər (XX əsrin 20-30-cu illəri)\n2.SSRİ-Türkiyə münasibətlərində ABŞ faktoru (1960-1991)\n3.İkinci Dünya müharibəsi ərəfəsində və dövründə beynəlxalq münasibətlər\n4.ABŞ-ın Yaxın Şərq siyasəti\n5.Türkiyə, Yunanıstan və böyük dövlətlər I Dünya müharibəsi ərəfəsində və illərində\n6.Müasir beynəlxalq münasibətlərin aktual problemləri\n7.Avropa İttifaqı beynəlxalq münasibətlər sistemində\n8.ABŞ və Avropa İttifaqı\n9.Azərbaycan Respublikası aparıcı Qərb dövlətlərinin xarici siyasətində\n10.Kanadanın xarici siyasəti (1867-2012)\n11.ABŞ-ın xarici siyasətində Yaxın Şərq problem\n12.ABŞ və SSRİ-Türkiyə münasibətləri (1960-1991)\n13.XX əsrin sonları- XXI əsrin əvvəllərində ABŞ-ın xarici siyasəti\n14.II Dünya müharibəsi illərində ABŞ-Böyük Britaniya münasibətləri (1939- 1945)\nİstiqamət: Avropa və Amerika ölkələrinin yeni tarixi İstiqamət: Avropa və Amerika ölkələrinin müasir tarixi İstiqamət: Beynəlxalq münasibətlər tarixi. Azərbaycan Respublikasının xarici siyasət fəaliyyəti


Bakı-2015: Açılış merasimine biletlerin hamısı satılıb - Azadliq Xeber\nBakı-2015: Açılış merasimine biletlerin hamısı satılıb\n10.06.2015 / 14:54 xeber –\nI Avropa Oyunlarının iyunun 12-də keçiriləcək açılış mərasimində anşlaq olacaq. Bakı-2015-in Təşkilat Komitəsindən apasport.az saytına verilən məlumata görə, biletlərin hamısı satıldığından tədbir tamaşaçılarla dolu stadionda baş tutacaq.\nBakı-2015-in əməliyyatlar üzrə baş direktoru Saymon Kleqin sözlərinə görə, bu, inanılmaz nailiyyətdi: “İlk Avropa Oyunlarının rəsmi açılış mərasiminin Azərbaycanın idman tarixində ən möhtəşəm və unudulmaz gecə olacağı ilə hamımız qürur duymalıyıq. Son 50 ildə Avropa idman təqviminə daxil edilən çox əhəmiyyətli bir tədbiri tamaşaçılarla tam dolu stadionla qarşılayacağıq. 30 ay ərzində biz xəyalı reallığa çevirdik. Mən, təkcə açılış mərasiminə deyil, həmçinin idman yarışlarının da biletlərinin satılmasına görə 78 faizi yerli işçilərdən təşkil olunmuş BAOƏK heyətinə öz təşəkkürümü bildirirəm”.\nBaş direktor artıq 106 idman yarışları üzrə biletlərin satıldığını da açıqlayıb: “Avropa Oyunları ərəfəsində Bakıda aşkar hiss edilən həyəcan indi də bilet satışlarına sirayət etməkdədi. BAOƏK ilk Avropa Oyunlarına tamaşa etmək istəyən minlərlə insanın hüquqlarının qorunması, biletlərin təkrar satışı və saxtakarlığı ilə bağlı qanunun tələblərinə riayət edilməsi üçün Azərbaycan Respublikasının müvafiq dövlət qurumları ilə birgə fəaliyyət göstərir”.\nBAOƏK-in bilet satışı üzrə məsul şəxsi Miryam Boqataj qeyd edib ki, bu sahədə Azərbaycan Milli Olimpiya Komitəsi, Gənclər və İdman Nazirliyi və Milli Məclislə birgə fəaliyyət ortaya qoyulub: “Biz satılan biletlərin həqiqiliyini təmin etmək istəyirik. Bunu etməyin ən yaxşı yolu biletləri yalnız Bakı və Mingəçevir şəhərlərində yerləşən bilet satış məntəqələrindən əldə etməkdi”.\nAzərbaycanın idman tarixinin ən böyük gecəsinə bilet əldə edə bilməyənlər isə Bakı-2015-in rəsmi veb-saytını izləyə bilər. Açılış mərasimi “baku2015.com” səhifəsində canlı yayımlanacaq və Bakı vaxtı ilə saat 12:00-dan başlayan canlı yayım saytda və sosial media platformasında yerləşdiriləcək. Mərasimin hər anı və səhnəarxası görüntüləri qeydə alınacaq.\nAçılış mərasimi üçün işçi rejimdə Azərbaycanın paytaxtındakı canlı bloq, tvitlər və möhtəşəm binaların şəkilləri yer alacaq. Mərasim zamanı xüsusi səhnəarxası görüntülər nümayiş etdiriləcək və tədbirin başa çatmasından bir neçə dəqiqə sonra tamaşanın 10 dəqiqəlik icmalı sayta yerləşdiriləcək.


Bu qaydalara riayət etməyən sürücülər 356 manat cərimələnəcək\n16:23 8 Aprel 2019\nİngiltərənin paytaxtı Londonda avtomobillərlə bağlı yeni qanun qüvvəyə minib.\nPublika.az xəbər verir ki, qərar çərçivəsində emissiya standartlarına uyğun olmayan avtomobillər şəhərin Vestminister və Siti bölgələrinə müəyyən məbləğ qarşılığında buraxılacaq.\nÖdənişin məbləği 12,5 funt-sterlinqdir (təxminən 28 manat).\nQanunun əhatə etdiyi minik vasitələri arasında 2007-ci il istehsalı motosikletlər və 2006-cı il istehsalı benzinlə işləyən, həmçinin 2015-ci ildən əvvəl istehsal edilmiş dizel yanacaqlı avtomobillər də var.\nLondon bələdiyyəsinin bu qərarı qəbul etməkdə məqsədi havanın çirklənməsinin mümkün qədər qarşısını almaqdır. Bələdiyyənin hesablamalarına görə, bu qərarla 40 min avtomobil şəhər mərkəzindən kənarda qalacaq və beləliklə havanın çirkliliyi 2 il içində 45% azalacaq.\nHazırda Londonda xüsusi avtomobillər həftəiçi 07.00 - 18.00 saatları arasında şəhərin mərkəzinə daxil olmaq üçün 11,5 funt-sterlinq (26 manat) ödəniş edir.\nMotosikletlərdə “Euro 3”, benzinlə işləyən avtomobillərdə “Euro 4”, dizellə işləyən avtomobillərdə “Euro 6” standartlarına uyğun olmayan da eyni ödənişi verməkli olacaq. “Euro 6” standartlarından kənar avtobus və yük maşınları isə gündəlik 100 funt-sterlinq (222 manat) ödəməli olacaq.\nBu qaydalara riayət etməyən sürücülər 160 funt-sterlinq (356 manat) cərimə ödəyəcək.\nXəbərin orijinal ünvanı: https://publika.az/news/avropa/274987.html\nqaydalara riayət etməyən sürücülər 356 manat cərimələnəcək


Sevda hamiledir: "Uzun iller övlad hesretinde olmuşam" - Azadliq Xeber\nSevda hamiledir: "Uzun iller övlad hesretinde olmuşam"\nSevda hamilədir: "Uzun illər övlad həsrətində olmuşam"\n10.03.2016 / 12:42 xeber –\nAzərbaycanlı müğənni Sevda Sanalıyeva ikinci dəfə olacaq.\nBu barədə Lent.az-a ifaçının özü məlumat verib. Müğənni bildirib ki, 3 ay bu xəbəri mediadan gizlətməyə çalışıb: “Hamiləliyin ilk 3 ayı təhlükəli olduğuna görə, ikinci dəfə ana olmağa hazırlaşmağımla bağlı xəbərin mediaya çıxmasına qarşı idim. Artıq hamiləliyimin 4-cü ayına keçdiyimə görə bu məlumatı rahat deyə bilərəm. Mənə yaxın olan insanlar bilir ki, uzun illər övlad həsrətində olmuşam. Şükürlər olsun ki, tanrım bu həsrətimə son qoyub, mənə bir oğul övladı verdi. İndi ikinci dəfə də ana olmağa hazırlaşıram. Amma cinsiyyətini bilmirəm. Mənim üçün dünyaya gələcək övladımın qız və ya oğlan olması o qədər də fərq etmir. Təki sağlam övladım olsun. Allahın məsləhəti nədirsə, o da olsun”.\nQeyd edək ki, gizli ailə quran S.Sanalıyeva 2015-ci ilin fevralında ana olub.


Rabitəbank ASC-nin məcmu kapitalı 100 milyonu keçdi! / 2017 / Xəbərlər :: Rabitabank\nRabitəbank ASC-nin məcmu kapitalı 100 milyonu keçdi!\nAzərbaycanın bank sektorunda aparıcı mövqelərdən birini tutan Rabitəbank ASC-nin səhmdarları bankın səhmdar kapitalını 40 milyon artıraraq bankın məcmu kapitalını 105 milyon manata çatdırıblar. Kapital artımı bankın mövcud səhmdarları tərəfindən həyata keçirilib. Artım nəticəsində bankın səhmdar kapitalı 48.5 milyon manatdan 88,5 milyon manata çatdırılmışdır.\n31 may, 2017-ci il tarixində Rabitəbank ASC-nin aktivləri ilin əvvəlilə müqayisədə artaraq 638 milyon manata, depozit portfeli isə 467,3 milyon manata çatmışdır. Cari ilin 1 may tarixinə bankın faiz gəlirləri 9,9 milyon manat, qeyri-faiz gəlirləri isə 7,2 milyon manat təşkil etmişdir.\nHazırda Rabitəbank-da 146 min-dən çox hüquqi şəxs və fiziki şəxslərdən ibarət müştəri xidmət olunur, həmçinin bankda 600 nəfərə yaxın təcrübəli və ixtisaslı peşəkar çalışır.\n1993-cü ildə yaradılan Rabitəbank ASC qısa zaman ərzində fəaliyyət istiqamətini genişləndirərək ölkənin iri bankları arasında öz mövqeyini qoruyub saxlamağa nail olub. Bu gün Bank 22 filial və 1 şöbədən ibarət geniş filial şəbəkəsilə Sumqayıt, Quba, Qusar, Xaçmaz, Lənkəran, Gəncə, Şəmkir, Şirvan, Şəki, Naxçıvan, Şamaxı, Kürdəmir, Ağsu, Masallı və Ağcabədi daxil olmaqla ölkənin 15 regionunda müştərilərinə xidmət göstərir. Uzun müddətli təcrübə və geniş müştəri bazası ilə bank gələcək inkişafı üçün də etibarlı bünövrə yarada bilmişdir.


Hər Məkan Üçün 20 Ən Yaxşı Ayaqqabı Rafı - Özünü\nHər Məkan Üçün 20 Ən Yaxşı Ayaqqabı Rafı\nAyaqqabı rafı müxtəlif formalarda, ölçülərdə və üslublarda olur, lakin əslində ayaqqabılarınız üçün yalnız bir rafdır. Ayaqqabı rafları müxtəlif materiallardan və ya formatlardan hazırlana bilər, ancaq hər dəfə ayaqqabı alış-verişinə getdiyiniz zaman müxtəlif növlərini (geniş miqyasda) gördünüz.\nMağazaların ayaqqabıları göstərmək üçün ayaqqabı raflarına ehtiyacı var, ancaq evdə onlar şkafınızda, yataq otağınızda və ya yeriniz olduğu yerdə sənin üçün mütəşəkkil və səliqəli olmağın əla bir yolu ola bilər. Əgər yeriniz yoxdursa, ayaqqabı rafları yerdən qənaət edən bir çox üslubda təqdim olunur. Sizin üçün ən uyğun olanı tapın.\n1. Saxlama Kabinləri Qüllələri ilə 4 qatlı Ayaqqabı Organizatoru\nBu ayaqqabı rafında 20 cüt topuq və ya 16 cüt idman ayaqqabısı saxlanılır. Qatılaşdırılmış dəmir borulardan və yüksək keyfiyyətli plastik bağlayıcılardan düzəldilməkdən çəkinmədən çəkmələri, ceketləri və yüksək ayaqqabıları üst rəfdə saxlaya bilərsiniz.\nİLGİLİ: Evinizi boşaltmaq və bu qədər boğulmağı dayandırmaq üçün 5 asan yol\nVahid başına 9 cüt ayaqqabı saxlayın. Espresso bitirmə quru mühitlərdə korroziyaya davamlılığı təmin edir. Dəmir karkas möhkəmlik və dayanıqlıq təmin edir və asanlıqla saxlanması üçün düz qatlanır.\n3. SONGMICS 3-Tier Bambuk Ayaqqabı Rafı Dəstəyi\nAğır dəzgah üstü yüzdə 100 təbii bambukdan hazırlanmışdır. Zolaq naxışlı taxta sabitliyi artırır və təsirli 264 funt saxlayır. Bambuk taxtası möhkəm fıstıq və ya ağcaqayın ağacları qədər davamlıdır və hamar kənarları və batmış vintləri qırılmanın qarşısını alır.\n4. Whitmor qapıdan yuxarı ayaqqabı rafı\nQapı rafının üstündə 36 cüt ayaqqabı var. Ağır qatran konstruksiyası, ayaqqabılarınızı və qapınızı qorumaq üçün geniş möhkəm asma qarmaqlarla hamar bir finişə malikdir.\nintp qaranlıq tərəfi\n( Macy's , $ 39.99)\n5. HOMEFORT 5 pilləli ayaqqabı dəsti\nBu 5 pilləli ayaqqabı qülləsi botlarınızı, idman ayaqqabılarınızı, terliklərinizi və yüksək topuqlu ayaqqabılarınızı gündəlik daha asan çatmaq üçün nizamlı tutacaq. 5 pilləli rəf 20 cüt kişi ayaqqabısı və idman ayaqqabısı və ya 25 cüt daban saxlaya bilər.\n6. KOUSI Ayaqqabı Rafı Qülləsi Saxlama Kabineti\nHər kub 22 lirəyə qədər dəstəkləyir. Kub 2 cütə qədər böyüklər üçün ayaqqabı saxlaya bilər və suya davamlı, toz keçirməz PP plastik panellər uzunmüddətli saxlama ehtiyaclarınızı ödəmək üçün çox davamlıdır. Kubbiniz üçün dolab, giriş və ya qaraj üçün uyğun olacaq.\n7. SEVNLUX Ayaqqabı Rafı\nBu rəfdə daşınma və səyahət üçün yığma dizaynlı rəflər var. Sağlam, cızıqlara davamlı polad karkas dizaynına və təmizlənməsi asan olan və kirin bir təbəqədən digərinə keçməsinin qarşısını alan laminat toxunmamış astar rəflərinə malikdir.\n8. America Drax Industrial Ayaqqabı Rəfinin Mebelləri\nBir sement üzlük sayəsində sərin, şəhərli bir hissə sahibdir və açıq rəf açarları, çantaları və daha çoxunu tez bir zamanda saxlamağı asanlaşdırır. İki qapılı alt kabinet, ayaqqabı kolleksiyanızı təşkil etmək üçün geniş yer verir.\n( Macy's , $ 499.99)\n9. Blissun Ayaqqabı Rafı\nşnur kəsmə enerjisi\nSuya davamlı dayanıqlı parça rəflərindən, polad borulardan və güclü plastik konnektorlardan inanılmaz dərəcədə etibarlılıq və davamlılıq üçün hazırlanmış bu, gündəlik təşkilatda sizi mükəmməl şəkildə təmin edə bilər.\n10. Toz keçirməyən örtüklü PENGKE 10 pilləli ayaqqabı rafı\nAyaqqabılarınızı 10 qat boşluqla düzəldin. Bir daha heç bir başqa cütlüyün üstündən keçməyəcəksiniz.\n11. HERRON Ayaqqabı Rafı\nBu ayaqqabı rafında 25 cüt ayaqqabı saxlaya bilər. Yalnız çəkmələrə, topuklara deyil, çantalara və ya digər böyük aksesuarlara uyğun bir qat çıxara bilərsiniz.\nİLGİLİ: Mütəşəkkil olmağın 5 yolu (həyatınız nəzarətdən çıxdıqda)\n12. Whitmor 10 qatlı Ayaqqabı Qülləsi\nAyrı dayanan şaquli xrom ayaqqabı dəsti hər otaq üçün əla saxlama və təşkilat təmin edir. 50 cüt ayaqqabını yerində möhkəm tutmaq üçün sürüşməyən 10 təbəqəyə malikdir.\n13. Room Essentials tərəfindən 15-Cibdən Qapıdan Asılı Ayaqqabı Təşkilatçısı\nBu rəf bir asma çubuğa qoyula bilər. Hər hansı bir qapının üstündə rahatlıqla asılır və ağıllı yerdən qənaət edir. Onu 8 cüt ayaqqabı və digər aksessuarlarla doldura bilərsiniz. Şəffaf bölmələr bir neçə saniyədə axtardığınız ayaqqabıları tapmaqda kömək edəcəkdir.\n( Hədəf , $ 10)\n14. HDS TRADING CORP Sunbeam Bamboo Ayaqqabı Rafı\nAğır bambukdan hazırlanan bu ayaqqabı rafında, 2 səviyyəli saxlama qabiliyyəti olan 6 cüt ayaqqabı var.\n( Macy's , 70 $)\n15. Lynk Convertible Ayaqqabı Rack Təşkilatçısı\nBu rəfin istənilən yerə sığmasına kömək etmək üçün sərin bir konvertasiya edilmiş dizaynı vardır və 3 pilləli rəf qısa paltarın altından şaquli şəkildə istifadə edilə bilər və ya uzun paltarın altına düz qoyula bilər. Bu təşkilatçı 15 cüt ayaqqabı və ya ayaqqabı qutusu saxlayır.\n( Hədəf , $ 17.59)\nDolabın içərisində və ya xaricində köynək, ayaqqabı və eşarp, kazak və denim kimi aksesuarları saxlamaq üçün istifadə edin. Hər rəfdə iki cüt yetişkin ayaqqabısına uyğundur. Əlavə saxlama üçün digər yığma təşkilatçılarla işləmək üçün nəzərdə tutulmuşdur.\n17. ZAMLI 10-Tier Qapı Ayaqqabısı Təşkilatçısı\nBu ayaqqabı rafı davamlı boz dəmir çərçivədən və meshdan hazırlanmışdır və sürüşməyən qapı yastıqlarına malikdir. Daha hündür ayaqqabılar və ya çəkmələr üçün daha çox yer yaradır.\n18. Tangkula Taxta Ayaqqabı Rafı\nYeddi açıq rəf ayaqqabılarınız üçün mükəmməl ev saxlama imkanı verir. Fərqli ayaqqabı növlərini təşkil etməyə kömək edərək, ayaqqabılarınızı bir pilləyə qoymaq üçün sizə kifayət qədər sahə və seçim imkanı verir.\n19. SONGMICS 16 Modular Cube Raf\nBölmə dar sahələr üçün mükəmməl saxlama həllidir. Kubları bir-birinə yığmağınız üçün iki dəst və ya daha çoxunu ehtiva edir və rezin toxmaq təşkilatçısı özünüzlə birləşdirməyə kömək edir.\n20. Dolablar üçün Livin 'Well Shoe Organizer Rafı\nYataq ayaqqabısı anbarına, palçıqlı ayaqqabı təşkilatçısına və ya giriş ayaqqabısı təşkilatçısına ehtiyacınız olsun, tənzimlənən ayaqqabı rafları ilə dolab yerinizi iki qat artıra bilərsiniz. Snap-lock tənzimləyicisi daha çox ölçüyə / tərzə uyğundur və hündürdaban ayaqqabıları, tennis ayaqqabılarını, terliklərini və ya çəkmələrini yığın.\nOxatan qız ulduz falı\nBürcün ruh yoldaşları\nmüəyyən etmək: boynuzlamaq\nİncildə sayrışan işıqlar haqqında nə deyilir


Türkiyə- Xorvatiya oyunu öncəsi gərginlik: Polis toqquşma olacağı siqnalı alıb!\n12 İyun 2016 - 16:42\nTürkiyə- Xorvatiya oyunu öncəsi gərginlik:Polis toqquşma olacağı siqnalı alıb!\n“Avro 2016” çərçivəsində bu gün baş tutacaq Türkiyə- Xorvatiya oyunu öncəsi həyəcan siqnalı verilib.\nANS PRESS-in Türkiyə mətbuatına istinadən verdiyi məlumata görə, buna səbəb ötən gün Rusiya və İngiltərə milli komandalarının azarkeşləri arasında düşən davanın bu oyunda da təkrarlana biləcəyi barədə polisə daxil olan məlumatdır.\nDigər tərəfdən “Avro-2016”da Xorvatiyanın rəsmi mahnısı seçilən “Lijepa Li Si” ("Nə qədər gözəlsən") mahnısı ilə bağlı bir sıra problemlər ortaya çıxıb. Fransanın bəzi təşkilatları bu marşın qadağan edilməsini istəyib.


Deyv Bultuis: “Qəbələdə ancaq inək görürük” - MÜSAHİBƏ Sportarena.az\nDeyv Bultuis: “Qəbələdə ancaq inək görürük” - MÜSAHİBƏ\nSportarena.az 12 Oktyabr 2018, 15:35\n- 3 illik müqaviləm olsa da, 1 ildən sonra ayrıla bilərəm. Öz yolumu düşünürəm. Hazırda xaricdə davam etmək istəyirəm. MLS məni cəlb edir. 2018-ci ildə yenidən başlayacaq. Ən azı azarkeşlərlə bol liqadır. Bir idman mədəniyyəti var. Mən keçən il yayda Hollandiyadan təkliflər aldım. Amma qayıtmaq üçün erkən olduğunu düşündüm. Bilmirəm ki, dönərkən necə olacaq. “Utrext” mənim ilk seçimim olacaq. O, sevimli klubum olaraq qalır. Gözəl illərim keçib. Yan Vuytens ilə hələ də əlaqələrim qalır. Hər yaz İbizaya gedirik. Marken Van der Marel mənimlə müntəzəm danışır. Kevin Strootman, Dris Mertens və Van Volfsvinkel kimi oğlanların istedadına sahib deyiləm. Buna görə də cəlbedici təklifi seçirəm. Azərbaycanda xüsusi macəradır. Mənim zəngin təcrübəm var. 27 yaşımda bura gəmlmişəm. Bundan sonrakı transfer dövründə gözəl bir kluba gedəcəyimə ümid edirəm. (Qafqazinfo)


İlham Əliyev Bakıda zavod açılışında iştirak edib\n14:06 22.05.2018 Qısa URL\nBakının Suraxanı rayonunda "ATEF Şirkətlər Qrupu"nun yüksəkgərginlikli avadanlıqlar zavodunun açılışı olub\nBakı, 22 may — Sputnik. Bakının Suraxanı rayonunda "ATEF Şirkətlər Qrupu"nun yüksəkgərginlikli avadanlıqlar zavodunun açılışı olub. Sputnik Azərbaycan dövlət başçısının rəsmi saytına istinadən xəbər verir ki, Azərbaycan Respublikasının Prezidenti İlham Əliyev açılışda iştirak edib.\nTədbirdə iqtisadiyyat naziri Şahin Mustafayev şirkətlər qrupunun yaranması və fəaliyyəti barədə dövlətimizin başçısına məlumat verib. Bildirilib ki, "ATEF Şirkətlər Qrupu" innovativ və yüksək texnologiyalar əsasında rəqabətqabiliyyətli sənaye məhsulları istehsal edən müəssisələrdən biridir və son illərdə ölkədə sənayenin inkişafı sahəsində görülən işləri təcəssüm etdirir.\nSonra "ATEF Şirkətlər Qrupu"nun rəhbəri Talıb Əlixanbəyov şirkətin Əmircan qəsəbəsindəki Bakı yağ transformatorları zavodu, Hövsandakı metal konstruksiya zavodu, Qaraçuxur qəsəbəsində iriqabaritli transformatorlar və elektrotexniki avadanlıqlar zavodları barədə məlumat çatdırıb.\nDövlət başçısı daha sonra istehsal prosesi ilə tanış olub.\nMəlumat üçün bildirək ki, 2017-ci ildə dünyanın aparıcı sınaq laboratoriyalarından olan İtaliyanın "CESİ" laboratoriyasında "ATEF Şirkətlər Qrupu"nun yüksək gərginlikli avadanlıqlar zavodunda istehsal edilən 40 MVA və 145 kV-luq güc transformatoru, Niderlandda yerləşən "KEMA" laboratoriyasında isə zavodun istehsal etdiyi gücü 2500 kVA-ya qədər olan yağ və quru tipli paylayıcı transformatorlar uğurla sınaqdan keçirilib, beynəlxalq sertifikatlar alınıb.\nQeyd edək ki, hazırda "ATEF Şirkətlər Qrupu"nun müəssisələrində ümumilikdə 2400 nəfər işlə təmin olunub.\nPrezident hökumətin tərkibini təsdiq etdi - Qonşuda\n"ATEF Şirkətlər Qrupu", açılış, zavod, İlham Əliyev, prezident


ARB-dən sonra bu kanalda çalışacaqlar - son xeberler\nAktrisalar Xuraman Əlizadə və Ülviyyə Əliyeva bir müddət əvvəl ARB TV-i ilə yollarını ayırıb.\nSonxeber.az Axşam.az-a istinadən xəbər verir ki, sənətçilər bundan sonra "Space TV"də fəaliyyətlərini davam etdirəcəklər.\nAktrisalar bu dəfə "Təzə-məzə" adlı verilişlə tamaşaçı qarşısına çıxacaq. Verilişin ilk qonağı isə müğənni Lətifə Soyuöz olub.\nQeyd edək ki, Xuraman və Ülviyyə ARB-də "Hüseynova bacıları" verilişinə aparıcılıq edirdi.\nSosial Baxılıb: 2316 Tarix: 27 noyabr 2021


Hər bir vətəndaş "Cümhuriyyət ili"nə öz töhfəsini verməlidir - Zahid Oruc\n11 Yanvar 2018 15:46\n“Azərbaycan Cümhuriyyəti tarixi olduqca ağır bir prosesdir. Düşünürəm ki, bu mövzuda ziddiyyətlərə yol vermədən, tarixi şəxsiyyətləri üz-üzə qoyamadan, onların hər birinə realist yanaşaraq, qiymətləndirmək lazımdır”.\nBu sözləri Publika.az-a millət vəkili Zahid Oruc 2018-ci ilin “Azərbaycan Xalq Cümhuriyyəti İli”elan olunmasına münasibət bildirərkən dedi. O bildirdi ki, bu sərəncam, Azərbaycan xalqının 100 il əvvəlki dövrlərdə yaşadığı proseslərin mühüm qiymətləndirilməsi kimi təqdirəlayiq addımdır:\n“Hesab edirəm ki, təkcə hüquqi cəhətdən deyil, mənəvi cəhətdən də bu Azərbaycan xalqını ruhlandıran bir addımdır. Hələ Heydər Əliyevin hakimiyyəti illərində bu mövzuda bir sıra tədbirlər görülmüşdür. Təbii ki, bəlli bir reallıq var və bu heç zaman dəyişə bilməz. Bu gün də dünyada Azərbaycan dövlətçiliyi, ənənələləri öz sözünü deyir. Dövlətin simvolik atributları belə təsadüfi deyil. Məlum atributlar həqiqətən də özündə Cümhuriyyət qurucularının arzu və istəklərini, ağır şəraitdəki mübarizələrini əks etdirir. Prezidentimizin də bunu sayğı ilə xatırlaması onların xatirəsinə olan hörmət və dəyərdir. Təbii ki, Cümhuriyyətin 100 illik yubileyi təntənəli şəkildə qeyd ediləcək. Lakin onu da xatırladım ki, bu mövzunun təbliğində əsas məsuliyyət sırf dövlət orqanlarının üzərinə düşmür. Bütün vətəndaşlar öz qələmi, düşüncəsi, zəhməti ilə elmi araşdırmalar, tədqiqatlar apararaq bu işə öz töhfəsini verə bilər. Cümhuriyyətimizin əldə olunmasında zəhməti olan tarixi şəxsiyyətlər bütün çətinliklərə rəğmən, öz məqsədlərindən geri dönmədilər. Onlar sona qədər sədaqətlə məqsədlərinə doğru irəlilədilər. Bu gün biz demokratik, müstəqil Azərbaycan dövlətində yaşayırıqsa, unutmamamlıyıq ki, həmin Cümhuriyyətin varisiyik. İldən-ilə daha da güclənərək, dünya ölkələri arasında hazırkı mövqeyimizi almışıq. Cümhuriyyətin 100 illiyi ilə bağlı parlament müstəvisində də bir sıra planlar mövcuddur”.


Nikbinliyin gücü — Donald O. Klifton, Tom Rat | Bookmate-də onlayn kitab oxuyun\nReal həyatda optimist insan istənilən vəziyyətdə yaxşı nəsə axtarır. İşdə və dostlarınızla münasibətdə pozitiv əhval-ruhiyyədə olmağınız, eyni zamanda nikahınızı möhkəmləndirə və öz doğma uşaqlarınızın arasında nüfuzunuzu qaldıra bilər. Tom Rat və Don Kliftonun kitabında istənilən həyat şəraitində pozitiv emosiyalar yaşamağınıza kömək edən beş strategiyadan bəhs edilir. Emosiyaların sizin həyatınıza və sağlamlığımıza nə dərəcədə ciddi təsir etməsini bilmək istəyirsinizsə, bu kitabı oxuyun. Çoxsaylı tədqiqatlar göstərir ki, pozitiv köklənmiş insanlar daha uzun ömür sürürlər. Bu kitab da sizə həyata pozitiv münasibət bəsləməyə kömək edəcək.\n72 kağız səhifələr\nHəmişə dediyim kimi pozitiv olun.Çalışın "vedrə"niz həmişə dolu olsun .\nMaraqlı və qısa özünü inkişaf kitabı. Bədbinliyin dağıdıcı gücündən və nikbinliyin qurucu gücündən çox gözəl misallarla bəhs edir. Ümumiyyətlə qısa kitab olduğuna görə bir neçə saatınızdan keçib, oxumağınızı tövsiyyə edirəm.\nPis deyil, amma çox da güclü kitab deyil. Bu cür kitablar oxumağı yeni başlayanlar üçün ilkin mərhələ kimi işə yarayar\nNeman Mirzezadesitat gətirir6 il öncə\nDünya obyektiv reallıq kimi mövcud deyildir. O bizim ona bəslədiyimiz münasibətdən asılı olaraq gözəl və ya eybəcər ola bilir.\nSu zanbağı.sitat gətirir2 il öncə\n“İnsanlarla, onların səninlə necə davranmalarını istədiyin kimi davran”\nBizim əksəriyyətimiz adamların çatışmazlıqlarının gözə soxulduğu, layiqli cəhətlərinin isə xatırlanmadığı mühitdə böyümüşük.


Hikmət Hacıyev: "Biz xristianlarının həssas hissələrinə böyük hörmətlə yanaşırıq" - Hürriyyət\nEv Aktual Hikmət Hacıyev: “Biz xristianlarının həssas hissələrinə böyük hörmətlə yanaşırıq”\nHikmət Hacıyev: “Biz xristianlarının həssas hissələrinə böyük hörmətlə yanaşırıq”\n14:08 - 09 Oktyabr, 2020\n“Ermənistan tərəfindən guya Azərbaycanın tarixi şəhəri olan Şuşada kilsəyə raket ilə zərbə endirilməsi barədə xəbərlər yayılmışdır. Biz, bu xüsusda dünya xristianlarının həssas hissələrinə böyük hörmətlə yanaşırıq.\nHurriyyet.org -un xəbərinə görə, bunu Azərbaycan Prezidentinin köməkçisi Hikmət Hacıyev deyib.\nÜçüncüsü, Ermənistan ilk dəfə bu zərbənin guya F-16 təyyarəsindən endirildiyini, avia bomba olduğunu, sonra isə raket zərbəsi olduğunu iddia etməyə başladı. Azərbaycan silahlı qüvvələrinin inventarında F-16 təyyarəsi yoxdur”, – H.Hacıyev əlavə edib.\n“Bu hal Ermənistanın növbəti təxribatı, Azərbaycana qarşı informasiya hücumu cəhdidir. Ermənistanın Azərbaycana qarşı davam edən hərbi təcavüzünə dini don geyindirilməsi qəbuledilməzdir.\nƏvvəlki məqaləDüşmənin xeyli sayda hərbi texnikası məhv edilib və ələ keçirilib\nNövbəti məqalədəBakının Baş planı üzrə işlər yekunlaşdırılaraq ictimaiyyətə təqdim edildi


Azadlıq metrosunun yanında S.S.Axundov küçəsində, üzü metroya baxan istiqamətdə, / Baki / Azerbaycan / köhnə tikili ev alqi satqisi / ev alqi satqisi,kiraye evler,ev elanlari, dasinmaz emlak / Binəqədi\n3 otaq, köhnə tikili ev alqi satqisi #26819 *\nElanın tarixi: 05 Oktybar 2019\nAzadlıq metrosunun yanında S.S.Axundov küçəsində, üzü metroya baxan istiqamətdə, yolun kənarında yerləşən 12 mərtəbəli binanın 3-cü mərtəbəsində 70 kvm. sahəsi olan 3 otaqlı mənzil satılır. Binada işıq və su təminatı fasiləsizdir. Bina mərkəzi istilik sistemi və 2 ədəd liftlə təmin olunmuşdur. (Liftlər və istilik sistemi hal-hazırda işlək vəziyyətdədir). Mənzil hal-hazırda kirayə verilmişdir. (Aylıq 250 AZN). Ümumi qiymətdə razılaşmaq mümkündür.\nÜnvan:Baki, Binəqədi, Azadlıq Metrosu, S.S.Axundov Küç., Bina 3b, Mənzil 8


APK fayllarını PC-də necə açmaq olar ▷ ➡ Creative Stop ▷ ➡\nNecədir açıq fayllar PC-də APK. APK faylını yükləmisiniz və PC-də necə açacağınıza dair heç bir fikriniz yoxdur? PC-nizə bir APK faylı qurmaq istəyirsiniz, amma olmadığı üçün OS tanımırsan? Bu normaldır: APK faylları, faktiki olaraq, üçün tətbiq quraşdırma paketləridir Android və bunları tərtib etdiyi sistemdən başqa bir sistemdə açmağa çalışarsanız google mobil telefonlar və tabletlər üçün məzmuna baxa bilməyəcəksiniz ... daha sonra sizə söyləyəcəyim həllərdən istifadə etməsəniz.\nBilmək istəsən Necədir APK fayllarını açın PC-dəSadəcə bir neçə dəqiqəlik boş vaxt almalı və sizə verəcəyim təlimatları oxumalıyam. Əslində, bugünkü bələdçidə, bu proseduru həm Windows, həm də MacOS-da necə yerinə yetirəcəyinizi, müxtəlif həll yollarını tövsiyə edəcəyimi sizə göstərəcəyəm.\nDaha ətraflı məlumat əldə edərkən rəsmi Google proqram təminatı haqqında məlumat verəcəyəm Android Studiodizayn etməyə imkan verən Android üçün ərizə və məzmununa ətraflı baxın. Digər tərəfdən, məqsədiniz a Android tətbiqi kompüterinizdə, APK vasitəsilə emulatorunu tapacaqsınız Android pc, bələdçinin ikinci hissəsində qeyd edəcəyim.\n1 Android Studio ilə PC-də APK fayllarını açın\n2 Android emulatoru vasitəsilə PC-də APK fayllarını açın\n3 PC-də APK faylları çıxarın\nAndroid Studio ilə PC-də APK fayllarını açın\nBir fayl APK Bu, Android-də bir tətbiq quraşdırmaq üçün lazım olan sənədləri ehtiva edən bir sənəddir. Bu mənada istifadə edə bilərsiniz pulsuz proqram Android Studio, ərizə dizaynı üçün Google tərəfindən hazırlanmışdır.\nBuna görə, bu proqram bir APK faylını parçalamağa və məzmununa baxmağa imkan verir. Android Studio ilə maraqlanırsınızsa, rəsmi veb saytına getməyi və düyməni vurmağı məsləhət görürəm Android Studio'u yükləyin, veb saytın mərkəzində yerləşir.\nNövbəti ekranda, aşağıdakı qutuda bir işaret qoyun və düyməni basın. Android Studio'u yükləyin.\nBunu etmək, faylı yükləyəcək .exe Windows üçün və ya DMG macOS üçün. Faylı yüklədikdən sonra istifadə edirsinizsə Windows üzərinə iki dəfə vurun və basın Bəli istifadəçi hesabı nəzarətində.\nGöstərilən ekranda düyməni basın aşağıdakı ardıcıl üç dəfə və quraşdırma sonunda düyməni basın bitirmək.\nƏgər istifadə edirsinizsə macOS, əvəzinə yüklədiyiniz faylı iki dəfə vurun və görünən ekranda sürün Android Studio qovluqda Applications.\nBundan sonra başlayın Android Studio simvolu vasitəsilə stolüstü Windows və ya Launchpad tərəfindən MacOS. Sonra düyməni basın qəbul et gördüyünüz ekranda düyməni vurun aşağıdakı ardıcıl üç dəfə vurun və proqramın işləməsi üçün bütün lazımi komponentlərin yüklənməsini gözləyin. Bitirdikdən sonra klikləyin bitirmək Android Studio əsas ekranını göstərmək üçün.\nEkran panelində göstərilən əşyalar arasında deyiləni seçin Mövcud bir Android Studio layihəsini açın və baxdığınız ekranda, düymə ilə təsdiqləyən marağınız olan APK faylı seçin Açıq.\nTəqdim etdiyim təlimatlara əməl etmisinizsə, Android Studio əsas ekranın mərkəz panelində olan bütün sənədləri göstərən APK faylı müvəffəq açdınız.\nAndroid emulatoru vasitəsilə PC-də APK fayllarını açın\nİstəsəniz qaçmaq PC'nizdə bir Android tətbiqi istifadə etməlisiniz Android emulyatoru : kimi BlueStacks, rəsmi veb saytı vasitəsi ilə Windows və MacOS-da yüklənə bilən məşhur bir pulsuz Android emulyasiya proqramı.\nqədər yükləyin PC'nizde bir an əvvəl sizə təqdim etdiyim linkə keçin, düyməni basın BlueStacks yükləyin və növbəti ekranda düyməni vurun download.\nProqram quraşdırma faylı yüklədikdən sonra (formatda) exe Windows və ya formatda DMG MacOS-da), onu iki dəfə vurun və ekranda göstərilən proseduru izləyin.\nEn Windows, yuxarı basın Bəli pəncərəsində İstifadəçi Hesabına Nəzarət düyməsini basın İndi quraşdırın. İndi quraşdırma prosedurunun tamamlanmasını gözləyin və düyməni basın dolğun.\nEn macOS, əvəzinə simgeyi iki dəfə vurun BlueStacks göstərilir ekranda sonra düyməni basın açmaq. İndi gördüyünüz yeni ekranda vurun davam edin və sonra bərpayazın parol de Mac düyməsini basın Quraşdırma ustası. Quraşdırma prosedurunun sonunda düyməni basın Açıq sistem üstünlükləri, vurun icazə verin və sonra işarəni basın kilidləmə sola. Bu zaman yazın parol Mac və düyməni basın Kilidi aç.\nBaşladıqdan sonra BlueStacks, Google hesabı qurmağınız xahiş olunur. Sonra düyməni basın inisiator tə'siri və ekrandakı proseduru yerinə yetirərək Gmail hesabı etimadnamənizlə daxil olun. Bu nöqtədə düyməni basın BlueStacks istifadə etməyə başlayın Android emulatorundan istifadə etməyə başlamaq üçün.\nİndi quraşdırdı və konfiqurasiya etdiniz BlueStacks, asanlıqla bir APK fayl aça bilərsiniz. Emulyatorun əsas ekranında, tapın Quraşdırılmış tətbiqlər, yuxarı sol küncdə yerləşir. Sonra işarəni vurun â ‹® yanında və gördüyünüz qutuda seçin APK quraşdırın.\nBu nöqtədə görünən ekranda yalnız PC-də APK faylını axtarmalı və əməliyyatı düymə ilə təsdiqləyərək seçməlisiniz. açmaq. Bunu etmək, APK faylını quraşdıracaq və tərkibindəki proqramı işlətmək mümkün olacaq.\nQuraşdırma və konfiqurasiya etdikdən sonra bu prosedura alternativ olaraq BlueStacksAçmaq üçün APK faylını sadəcə iki dəfə vura bilərsiniz və buna görə emulator daxilində quraşdırın.\nPC-də APK faylları çıxarın\nBir APK faylı, hər hansı bir məlumat saxlama proqramı və ya bir vasitə ilə bir PC-də aça bilər WinRAR o WinZip.\nPulsuz proqramı sınayın. 7-Zip, yalnız mövcuddur Windows. Bununla birlikdə, açıq mənbə proqramı olmaqla, əsas inkişaf kodu ( p7zip ) kimi digər proqramları yaratmaq üçün istifadə olunur Keka, para MacOS.\nBir PC varsa Windows, bir çox proqram arasında kompres etmək və faylları çıxarın, İstifadə etməyinizi məsləhət görürəm 7-Zip, rəsmi veb sayt vasitəsilə pulsuz olaraq mövcuddur. RAR, CAB, GZIP, 7Z, ZIP və hətta APK uzantıları ilə faylları idarə etməyə imkan verən açıq mənbə proqramdır.\nİstifadəyə marağınız varsa 7-Zip, təqdim etdiyim linkə girin və elementi vurun download, kompüter arxitekturasının versiyasına uyğundur.\nBitirildikdən sonra, fayl yüklənmə tamamlandıqdan sonra exe, üzərinə iki dəfə vurun və basın Bəlipəncərəsində İstifadəçi Hesabına Nəzarət Windows. Bu nöqtədə, nümayiş olunan ekranda düyməni vurun bərpa və prosedurun sonunda düyməni basın bağlamaq.\nAPK paketi açmaq və məzmunu PC-də çıxarmaq üçün faylı sağ vurun və kontekst menyusunda elementləri seçin 7-Zip> Faylları çıxarın.\nSizə APK faylının məzmununu çıxarmaq üçün hədəf seçməli olduğunuz bir ekran göstərilir. Düyməyə bas qəbul et faylları çıxarmağa başlamaq üçün və bir neçə saniyədən sonra bitirdin.\nkeka Macar üçün RAR, ZIP, 7Z və APK formatlarındakı kimi sıxılmış sənədləri istifadəçinin seçdiyi istənilən yerə PC-də çıxarmaq imkanı ilə idarə etməyə imkan verən pulsuz bir proqramdır.\nMac'ınızda yükləməklə maraqlanırsınızsa, rəsmi veb saytına gedin və düyməni vurun Vx.xx yükləyin, solda tapdığınız. Ayrıca birbaşa Mac App Store-dan yükləyə bilərsiniz, lakin bu halda (inkişafını dəstəkləmək üçün) 1.99 $ ödəmə tələb olunur.\nFayl götürdükdən sonra DMG Keka, açın və proqramı qovluğa sürün applications MacOS, quraşdırmanı başa çatdırmaq üçün. Kekanın əsas ekranına daxil olmaq istəsəniz, onun simgesi Launchpad-da mövcud olacaq, ancaq bir APK faylı açmaq üçün bu prosedur lazım deyil.\nNə etməlisiniz, yalnız APK faylının olduğu yerə gedin və üzərinə iki dəfə vurun. Bunu etmək, APK faylının məzmununu çıxarmaq üçün yeri seçmək üçün bir ekran göstərəcəkdir. Mac-dakı qovluğu seçin və düyməni basın çıxarış alt sağda yerləşir.\nProseduru düzgün yerinə yetirmisinizsə, seçdiyiniz yerə bir qovluq içərisində APK faylının məzmununu tapacaqsınız.\nAPK faylını iki dəfə vurduğunuz zaman Keka avtomatik olaraq açılmırsa, şayiələri çıxarmaq və seçmək üçün paketi sağ vurun > Keka ilə açın macOS kontekst menyusundan.\nProqramı işləyərkən səhv olduqda qovluğa gedin applications və işarəsini sağ tıklayaraq elementi seçərək başlayın açıq bir dəfə iki dəfə. Bu əməliyyat yalnız ilk başlanğıcda tələb olunur və sertifikatı olmayan inkişaf etdiricilərin tətbiqlərindəki macOS məhdudiyyətlərini aşmağa xidmət edir.\nDVD RW-ni necə formatlaşdırmaq olar\nLinux-da sonuncu qovluğa necə qayıtmaq olar?\nLinux-da avtomatik tamamlama əmrindən necə istifadə etmək olar?\nLinux-da əmrin icrasını necə ləğv etmək olar?\nLinux-da əmrləri necə kopyalayıb yapışdırmaq olar?\nLinux-da yazı səhvlərini necə düzəltmək olar?


İrəvanın törətdiyi bu dəhşətlər... - AŞPA-da sərt etiraz\nMillət vəkili Q.Paşayeva AŞPA-da "Azad müzakirələr" zamanı Azərbaycan əlehinə yalanlarla dolu çıxışlar edən Ermənistan heyətinə sərt cavab verib və bütün yalanları ifşa edib Millət vəkili Q.Paşayeva AŞPA-da Ermənistan nümayəndə heyətinə sərt cavab verib və erməni yalanlarını ifşa edib.\nAxar.az xəbər verir ki, Q.Paşayeva əvvəlcədən başqa çıxış hazırlayıb, amma müzakirələrin gedişində ermənilərin yalanına görə çıxışın mətnini dəyişməyə məcbur olub. "Mən əslində başqa bir çıxış edəcəkdim, amma Ermənistan nümayəndə heyəti üzvlərinin bu gün və bir neçə gündür Azərbaycan əlehinə əsilsiz, tamamilə yalanlardan ibarət çıxışlarına cavab verməliyəm və doğruların nə olduğunu sizə açıqlamalıyam" sözləri ilə sözə başlayan millət vəkili erməni deputatların ifadələrinə etirazını bildirib:\n"Ermənistan millət vəkilləri bir neçə dəfə burada "Dağlıq Qarabağ Respublikası" dedilər. Bu ifadə AŞPA qətnamələrinə tamamilə ziddir. Dünyada "Dağlıq Qarabağ Respublikası" deyilən bir yer yoxdur. Ora Ermənistanın işğal etdiyi Azərbaycan torpaqlarıdır, Azərbaycanın Dağlıq Qarabağ bölgəsidir. Bu AŞPA qətnamələrində də məhz bu cür öz əksini tapır. Ermənistan millət vəkilləri oxumağı bilirsə, gedib oxusunlar o sənədləri və burada yalan danışmasınlar. Dünyanın heç bir ölkəsi Ermənistanın işğal etdiyi Azərbaycanın Dağlıq Qarabağ bölgəsində qurulmuş separatçı, saxta erməni rejimini tanımır və bütün ölkələr, bütün beynəlxalq təşkilatlar Azərbaycanın torpaq bütünlüyünü tanıyır. Eyni zamanda Ermənistanın Azərbaycan torpaqlarını işğal etməsi və işğalda saxlaması BMT, AŞPA qətnamələrində də öz əksini tapır.\nAŞPA sadəcə ciddi problemlərlə bağlı qərarlar qəbul etməməlidir. Eyni zamanda, qəbul etdiyi qərarların həyata keçməsi üçün ciddi nəzarət etməlidir. Alınan qərarları yerinə yetirməyənlərə qarşı ciddi addımlar atılmalıdır. Avropa Şurasına üzv olan bir ölkə digər bir üzv ölkənin torpaqlarını işğalda saxlaya bilməz. Ukrayna ilə bağlı müzakirələr zamanı da AŞPA bu barədə birmənalı mövqeyini ortaya qoydu. O zaman mən Assambleyadan, sizdən soruşmaq istəyirəm. Nə üçün Azərbaycanın 20 faiz torpaqlarını 25 ilə yaxındır ki, işğal altında saxlayan işğalçı Ermənistana qarşı ciddi addımlar atılmır? Nə üçün təşkilatımız AŞPA qətnamələrini yerinə yetirməkdən imtina edərək işğal etdiyi Azərbaycan torpaqlarını azad etməyən işğalçı Ermənistana qarşı sərt addımlara əl atmır? Ermənistan 1 milyon azərbaycanlı qaçqın və məcburi köçkünün öz evinə dönməsinə imkan vermir, 1 milyon insanın 25 ilə yaxındır ki, haqlarını tapdalamaqda davam edir. O insanlar sizdən soruşurlar ki, nə üçün onların haqlarını pozan Ermənistana qarşı AŞPA heç bir ciddi addımlar atmır? AŞPA-nın qəbul etdiyi 1416 saylı qətnamənin qəbulundan 10 ildən çox vaxt keçir, amma Ermənistan onu yerinə yetirmir. Sərsəng su anbarı ilə bağlı qətnamənin qəbulundan aylarla zaman keçir, amma Ermənistan onu da yerinə yetirmir. Avropa məhkəməsi azərbaycanlı köçkünlərlə bağlı "Çıraqov və başqaları Ermənistana qarşı" adlı qərar qəbul edir. Ermənistan onu da yerinə yetirməkdən imtina edir və AŞPA işğalçı ölkənin törətdiyi bu dəhşətli əməlləri durdurmaq üçün ciddi addımlar atmır.\nBiz Assambleyamızı işğalçı Ermənistanın əməllərinə artıq ciddi cavab verməyə, sərt addımlar atmağa çağırırıq. Ermənistan təkilatımız və baş katib Yaqlandın bütün çağırışlarına baxmayaraq, hələ də azərbaycanlı məcburi köçkünlər Dilqəm Əsgərov və Şahbaz Quliyevi girovluqda saxlamaqda davam edir, onlara qarşı saxta məhkəmələr, işgəncələr davam edir. Assambleyamız Ermənistanın insan haqlarına bu qədər zidd əməllərinə artıq susmamalıdır və ciddi addımlar atmalıdır. Biz AŞPA-nı işğalçı Ermənistana ciddi təzyirlər göstərməyə çağırırıq".\n2016.10.14 / 20:16


Şeyx Nəsrullah-2013 1905.az\nDeməli belə. Elanda bildirilir ki, “uşaq xəstəlikləri, boy artımı, təzyiq, şəkər, halsızlıq, ürək ağrıları, saç tökülməsi, mədə -bağırsaq ağrıları, babasil, artıq çəkidən əziyyət çəkənlər və ya çəkisini artıqmaq istiyənlər , sümük-oynaq ağrıları, baş ağrıları, qadın və kişi xəstəlikləri, sonsuzluq, damar tıxanması və sair kimi xəstəliklərdən əziyyət çəkənlər təcrübəli həkim mütəxəssis tərəfindən müayinə olunub və təbii bitki mənşəli dərman preparatları ilə müalicə oluna bilərlər.”\nOrfoqrafiya və punktuasiyasına əsla toxunmadan sizlərə təqdim etdiyim bu elanın sonunda yazılıb ki, müalicəyə zəmanət verilir. Və elə oradaca həkimin “ətraflı məlumat üçün əlaqə nömrələri”qeyd olunub. Yəqin ki, yuxarıda sadalanan xəstəliklərdən əziyyət çəkən insanların rahatlığını təmin etmək məqsədilə “təcrübəli həkim mütəxəssis” cib telefonunun nömrəsini alanda hər üç mobil operatora baş çəkib. Və eyni nömrənin qarşısında 050, 055 və 070 rəqəmləri, yəni prefikslər də göstərilib.\nƏslində Şeyx Nəsrullah çoxdan cəhənnəmə vasil olmalı idi. Amma, o yaşayır. Sadəcə olaraq titulunu dəyişib, təqdimatına da yüngülvari əl gəzdirib “təcrübəli həkim mütəxəssis”ə çevrilib. Və çoxmərtəbəli yaşayış binalarının həndəvərində dolaşıb müasir insanlara əziyyət verən əksər xəstəlikləri “təbii bitki mənşəli dərman preparatları ilə” müalicə edə bildiyini xəbər verir. Üstəlik, müalicəyə zəmanət də verildiyini də vurğulayır.\nÇalışın xəstələnməyəsiniz. İşdi-şayəd xəstələndiniz, qəm eləməyə dəyməz. Əgər cibinizin parametrləri yerli sağlamlıq ocaqlarına yaxınlaşmağa, ya da İrana, Türkiyəyə yollanmağa imkan vermirsə narahat olmayın. Əminlik hissi ilə deyirəm ki, bütün xəstəlikləri zəmanətlə müalicə edən “təcrübəli həkim mütəxəssis”in koordinatlarını tapa biləcəksiniz. Sadəcə divarlara diqqətlə baxmaq lazımdır.\n3 iyun 2013-cü ildə www.avciya.az portalında dərc edilib


AZƏBAYCAN HÖKUMƏTİ OPEC FONDUNDAN MALİYYƏ İSTƏYİR\nBiznes və iqtisadiyyat xəbərləri 24 İyun 2005 13:18 (UTC+04:00)\nAzərbaycan hökuməti OPECFondunaBeynəlxlaq Kənd Təsərrüfatının İnkişafı Fondunun (IFAD) "Azərbaycanın şimal-şərq regionlarının inkişafı" layihəsinin maliyyələşdirilməsində iştirak etmək barədə müraciət edib. Hökumətdən Trend ə verilən məlumata görə, 2004-cü ildə fond hər il ölkədə yalnız bir layihəni maliyyələşdirə biləcəyini (o zaman üstünlük yol layihəsinə verilmişdi) əsas gətürərək analoji sorğunu rədd etmişdi.\n2005-ci ildə hökumət yenidən OPECFonduna irriqasiya işləri üçün 6 milyon dollar həcmində vəsaitin verilməsi barədə srğu ilə müraciət edib.Fondun bu krediti verəcəyi təqdirdə IFAD -ın özü ilə kredit razılaşması bağlamaq mümkün olacaq.\nLayihənin ümumi dəyəri 25 milyon dollar təşkil edir ki, onun 3 milyon dollarını vergi güzəşti şəklində Azərbaycan hökuməti ödəyəcək. IFADillik dərəcəsi 0,75% olmaqla14,5 milyon dollar təqdim edəcək, 7,5 milyon dollar isə OPECFondunun ödəcəyi gözlənilir. Fond illik dərəcəsi 2,5% olmaqla maliyyə vəsaiti təqdim etməyə hazırdır, lakin hökumət vəsaiti 0,75%illik dərəcə iləcəlb etməyi planlaşdırır. Layihə Azərbaycanın şimal-şərq regionlarında həyata keçiriləcək.Vəsaitin 10 milyon dolları meliorasiya üzrə işlərinin aparılmasına, 6 milyon dolları su istifadəçilərinin assosasiyasının yaradılmasına, 5 milyon dollar kreditləşməyə, qalanları isə işçi qruplarının saxlanılmasına sərf ediləcək. Layihə Xızı, Siyəzən, Dəvəçi və Abşeron rayonlarında həyata keçiriləcək.


İlham Əliyev: “Azad edilmiş torpaqlarda yol infrastrukturunun yaradılmasına start verilib” | Milli Tribuna\n“Siz nəqliyyat, rabitə və yüksək texnologiyalar naziri vəzifəsinə təyin edilirsiniz. Sizə böyük etimad göstərilir. Əminəm ki, Siz bu etimadı doğruldacaqsınız. Rəhbərlik edəcəyiniz sahələrə mən daim böyük diqqət göstərmişəm, bu gün də göstərirəm. Son illərdə bu sahələr uğurla inkişaf edib. Mən Prezident vəzifəsinə seçiləndə həm nəqliyyatda, həm də rabitə sahəsində vəziyyət bizi qane etmirdi”.\n“O vaxt yüksək texnologiyalardan, ümumiyyətlə, söhbət getmirdi, yollar bərbad vəziyyətdə idi, dəmir yolları infrastrukturu köhnəlmişdi, dəniz nəqliyyatı sahəsində hər hansı bir irəliləyiş yox idi, əksinə, bizim donanmamız böyük dərəcədə köhnəlmişdi. Bütövlükdə bu sahədə vəziyyət ürəkaçan deyildi. Görülmüş tədbirlər nəticəsində bu gün Azərbaycan nəqliyyat sahəsində dünyada lider dövlətlərdən biridir. Bunu həm Azərbaycan vətəndaşları görürlər, eyni zamanda, Azərbaycan beynəlxalq təşkilatların reytinqlərində daim yüksək yerlər tutur. Təkcə Davos Ümumdünya İqtisadi Forumunun hesabatına baxmaq kifayətdir, hər kəs görsün ki, bu sahədə çox ciddi islahatlar aparılır və Azərbaycan reytinqlərə görə dünya miqyasında qabaqcıl yerlərdədir. Avtomobil yollarının keyfiyyətinə görə 24-27-ci yerləri bölüşürük.\nDəmir yollarının səmərəliliyinə görə biz dünyada 11-ci yerdəyik. Hava nəqliyyatının səmərəliliyinə görə dünyada 12-ci yerdəyik. Yəni, bu yüksək yerləri əldə etmək böyük səylər, düşünülmüş siyasət tələb edirdi. Əlbəttə ki, nəqliyyat infrastrukturuna qoyulan vəsait bu yeni vəziyyəti yaratmışdır. Nəqliyyat sahəsinə qoyulmuş vəsait bu gün ölkəmizin iqtisadi, xüsusilə qeyri-neft sektorunun inkişafına da müsbət təsir göstərir. Çünki yol olmayan yerdə inkişaf da olmur. Yol olmayan yerdə fermer öz məhsulunu bazara çatdıra bilmir. Dəmir yolları olmayan yerdə heç bir tranzit imkanından söhbət gedə bilməz. Ona görə biz, ilk növbədə, ölkə daxilində infrastrukturu tamamilə yenidən qurduq.\nEyni zamanda, ölkəmiz üçün çox vacib olan və uzunmüddətli inkişaf strategiyamıza uyğun olan tranzit imkanları da yaratmışıq. Son 17 il ərzində 17 min kilometrdən çox avtomobil yolu tikilib, həm magistral yollar, həm kənd yolları, həm də şəhərlərarası yollar. Bu proses bu gün də davam etdirilir. Eyni zamanda, azad edilmiş torpaqlarda da yol infrastrukturunun yaradılmasına bu il start verilmişdir. Biz bu işləri planlı şəkildə görəcəyik. Füzulidən Şuşa şəhərinə açılmış yeni yol onu göstərir ki, biz bu işləri faktiki olaraq ən qısa müddət ərzində görə bilirik”, – dövlət başçısı bildirib.


Təbrizin Maşınqayırma zavodunu özəlləşdirən şəxs saxlanılıb\nGünAz TV: Təbrizin Maşınqayırma zavodunu ucuz qiymətə alan şəxsin saxlandığı bildirilir.\nBu barədə İran mətbuatında xəbər yayılıb, lakin Qurbanəli Fərruxzadın hansı səbəbdən saxlandığı barədə hələlik heç bir məlumat yoxdur.\nPolis zavod sahibini məhkəmənin qərarı ilə yaxalayaraq təcridxanaya aparıb.\nTəbrizin Maşınqayırma zavodu ötən il ucuz qiymətə hökumətə yaxın olduğu bildirilən Q.Fərroxzada satılıb. Onun zavodu çalışdırmaq üçün lazımi təxəssüs və bacarığı yoxdur. Azərbaycanlı millət vəkilləri zavodun bu şəkildə özəlləşdirilməsinə etiraz edərək dəfələrlə Q.Fərruxzadı Şərqi Azərbaycan Deputatlar Birliyinin suallarını cavablandırmağa çağırıblar, lakin o millət vəkillərinə məhəl qoymadan onların qarşısına çıxmaqdan imtina edib.\nTəbriz Maşınqayırma Zavodu Azərbaycanın çox önəmli sənaye müəssisələrindən biridir, zavod sonralar dövlətin yanlış siyasətləri nəticəsində bir çox problemlə üz-üzə qalıb. Zavodun özəlləşdirmə adı ilə hökumət rəsmilərinə yaxın şəxslərə buraxılması məsələsi, yerli əhali ilə yanaşı bəzi millət vəkillərinin də ciddi etirazına səbəb olub.\nÖtən həftələrdə Muğanın nəhəng aqrosənaye kompleksi də dəyərindən 1000 milyard tümən aşağı qiymətə hökumətə yaxın bir şirkətə satılıb. Yerli əhali bunu talançılıq adlandıraraq kompleksin dərhal qaytarılmasını tələb edir.\nTəbriz Maşınqayırma zavodunu özəlləşdirən şəxs Məhkəmə polis Qurbanəli Fərruxzad millət vəkilləri etiraz


Putinlə bin Salman arasında telefon savaşı - liderlər bir-birinə bağırıblar » www.REPORTOR.tv\nTarix: 24-04-2020, 17:35\nPutinlə bin Salman arasında telefon savaşı - liderlər bir-birinə bağırıblar\nÖtən ay keçirilən OPEK sammiti öncəsi Rusiya prezidenti Vladimir Putinlə Səudiyyə Ərəbistanının vəliəhd şahzadəsi Məhəmməd bin Salman arasında sərt telefon danışığının olduğu iddia edilib.\nAvropa.info xəbər verir ki, bu haqda mərkəzi ofisi Londonda yerləşən və Yaxın Şərq ilə bağlı sensasiyalı xəbərləri ilə tanınan "Middle East Eye" saytı məlumat yayıb.\nMəlumata görə, 6 martda keçirilən və münaqişə ilə bitən OPEK sammiti öncəsi Rusiya prezidenti Vladimir Putinlə Səudiyyə Ərəbistanının vəliəhd şahzadəsi Məhəmməd bin Salman arasında qarşıdurma yaşanıb.\nSaytın yazdığına görə, Səudiyyə Ərəbistanının neftin hasilatında fasilə məsələsində Rusiyanın razılığını ala bilmədiyi tarixi zirvə öncəsində baş tutan telefon danışığında Məhəmməd bin Salman Putini təhdid edib. İddiaya görə, şahzadə Məhəmməd bin Salman aqressiv tonda Putinə "razılaşma olmazsa, qiymət savaşı başladacağıq" deyib.\nSaytın yazdığına görə, Putin ultimatumu eyni sərtliklə rədd edib və gərgin telefon görüşməsi münaqişə ilə bitib. Xəbərdə iki tərəfin də bir-birinə bağırdığı və telefon danışığının son dərəcə sərt keçdiyi qeyd olunub.


Akademik Ramiz Mehdiyevin “Dağlıq Qarabağ: məxəzlərdən oxunmuş tarix” kitabı erməni saxtakarlığına tutarlı cavabdır – Dia.edu.az\nAkademik Ramiz Mehdiyevin “Dağlıq Qarabağ: məxəzlərdən oxunmuş tarix” kitabı erməni saxtakarlığına tutarlı cavabdır\nOkt 15 , 2014 – 10:14\nOktyabrın 15-də Azərbaycan Respublikasının Prezidenti yanında Dövlət İdarəçilik Akademiyasında (DİA) Prezident Administrasiyasının rəhbəri, akademik Ramiz Mehdiyevin Moskvada rus dilində nəşr olunmuş “Dağlıq Qarabağ: məxəzlərdən oxunmuş tarix” kitabının müzakirəsi keçirilib.\nTədbirdə DİA-nın rektoru, akademik Urxan Ələkbərov Azərbaycanın Dağlıq Qarabağ regionunun tarixinə həsr olunan kitabın məziyyətlərindən danışıb. Bildirilib ki, akademik Ramiz Mehdiyevin bu kitabı tariximizi saxtalaşdırmağa çalışan erməni müəlliflərə tutarlı cavabdır. Çünki monoqrafiyada Dağlıq Qarabağın tarixi çox sayda ilkin mənbələr və elmi ədəbiyyat əsasında təqdim edilir. Əsərin rus dilində çap olunması Azərbaycan həqiqətlərinin daha geniş ictimaiyyətə çatdırılmasında böyük rol oynayacaq.\nAkademik U.Ələkbərov təkzibolunmaz faktlara istinadən Dağlıq Qarabağın ən qədim dövrlərdən Azərbaycanın ayrılmaz tərkib hissəsi və xalqımıza məxsus olması barədə tarixi həqiqətləri əks etdirən belə vacib əsərin yazılmasına görə akademik Ramiz Mehdiyevə DİA-nın kollektivi adından minnətdarlığını bildirib.\nRektor əsərin Dövlət İdarəçilik Akademiyasında daha dərindən öyrənilməsinin və Azərbaycan dilinə tərcümə edilərək dövlət idarəçiliyi sahəsində hazırlanan gənc kadrların tədris proqramlarında yer almasının vacibliyini vurğulayıb.\nTədbirdə Milli Məclisin sosial-siyasət komitəsinin sədri Hadı Rəcəbli, deputatlar Aydın Mirzəzadə, Elman Məmmədov çıxış edərək akademik Ramiz Mehdiyevin Moskvada rus dilində nəşr olunan “Dağlıq Qarabağ: məxəzlərdən oxunmuş tarix” adlı yeni əsərini tarixçilər, politoloqlar, ekspertlər və tədqiqatçılar üçün mühüm mənbə, həmçinin Azərbaycan elminə dəyərli töhfə kimi səciyyələndiriblər. Natiqlər əsərdə tarixi sənədlər əsasında təkzibedilməz faktların, Dağlıq Qarabağ probleminin meydana gəldiyi tarixi şəraitin elmi izahının verildiyini, ilkin mənbələrə əsaslanaraq əsl həqiqətlərin rusdilli oxucuya təqdim edildiyini, tarixi-fəlsəfi cəhətdən elmi ümumiləşdirmələrin aparıldığını xüsusi qeyd ediblər.\nMüzakirədə DİA-nın birinci prorektoru, professor Əlikram Abdullayev, tarix kafedrasının müdiri, dosent Firdovsiyyə Əhmədova, professor Həvva Məmmədova, DİA-nın Siyasi Araşdırmalar İnstitutunun direktoru, professor Elman Nəsirov, “Azərbaycan Respublikasının Dağlıq Qarabağ Bölgəsinin Azərbaycanlı İcması” İctimai Birliyinin üzvü, Qarabağ Araşdırmalar Mərkəzinin rəhbəri, akademiyanın dosenti Elçin Əhmədov və başqaları çıxış edərək akademik Ramiz Mehdiyevin yeni kitabının əhəmiyyətindən danışıblar. Natiqlər akademik Ramiz Mehdiyevin “Dağlıq Qarabağ: məxəzlərdən oxunmuş tarix” kitabının indiyədək bu mövzuda yazılmış əsərlər arasında mühüm yer tutduğunu xüsusi qeyd ediblər. Zəngin tarixi faktlara söykənən mühüm elmi-nəzəri ümumiləşdirmələrin yer aldığı kitabın ali məktəblərdə tədrisinin vacibliyi vurğulanıb.


Parfenon — Vikipediya\nParfenon (q.yun. Παρθενώνας) — Afinanın məbədi, e.ə. V əsrdə Afina Akropolunda inşa edilib.\nQədim Yunanıstanın bu günə qədər qorunan tikililəri arasında ən məşhuru Parfenondur. O, Qədim yunan memarlığının ən böyük əsəri olaraq qəbul edilir. Xarici cəbhədə istifadə edilən heykəltəraşlığın yunan sənətinin ən yüksək nöqtəsi olduğu düşünülür. Dünyanın ən böyük mədəni abidələrindən biri olaraq Parfenon Qədim Yunanıstanın və Afina demokratiyasının da simvoludur. Məbəd Dori üslubunda inşa edilib.\nAfina Parfenon heykəli\nParfenon adının Afina Parfenosun heykəlindən gəldiyi zənn edilir. Bu heykəl Fidi tərəfindən fil dişi və qızıl istifadə edilərək düzəldilib və Afinanın sifəti parfenos (παρθένος, bakirə) tanrıçanın bəkarətini simvolizə edir.\nQızıl bölgünün insanlar tərəfindən ilk tətbiqlərindən biridir. Cəbhədən baxılanda genişliyinin hündürlüyünə nisbəti təxminən qızıl bölgüyə bərabərdir.\nParfenon farsların e.ə. 480-ci ildə qədim Afina məbədini yox etməyindən sonra edilmişdir. Bir çox yunan məbədi kimi Parfenon da xəzinə olaraq istifadə edilib.\nVI əsrdə Parfenon bakirə Məryəmə həsr edilən bir kilsəyə çevrilmişdir. Osmanlı İmperiyasının fəthindən sonra 1456-cı ildə isə məscid olaraq istifadə edilməyə başlanmışdır. 1687-ci ildə türklər buranı silah deposu olaraq istifadə edərkən bina Venesiya tərəfindən bombardmana tutulmuşdur. Partlayışlar məbədə böyük zərər vermişdir.\nYunan üsyanı vaxtı yunanlar tərəfindən müdafiə məqsədi ilə istifadə edilmişdir. XIX əsrdə heykəl parçaları Lord Elqin tərəfindən İngiltərəyə daşınıb və hazırda Britaniya muzeyində nümayiş olunur. Bu əsərlərin Yunanıstana göndərilib-göndərilməyəcəyi hələ də müzakirə edilməkdədir.\n↑ Mimaride Altın Oran\nMənbə — "https://az.wikipedia.org/w/index.php?title=Parfenon&oldid=5995728"\nLast edited on 15 iyun 2021, at 19:02\nBu səhifə sonuncu dəfə 15 iyun 2021 19:02 tarixində redaktə edilib.


Rumıniyanın şirkəti antivirus şirkəti Azərbaycanda nümayəndəlik açmaq niyyətindədir\n“BakuTel-2011” 17-ci Azərbaycan Beynəlxalq telekommunikasiya və informasiya texnologiyaları sərgisində Rumıniyanın İKT sahəsində çalışan “Bitdefender” şirkəti də xidmətlərini təklif edir. Şirkətin meneceri Oktavian Çerneuçyanu bildirib ki, “Bitdefender” informasiya təhlükəsizliyi və antivirus müdafiəsini təmin edən proqramların kompleks hazırlanması üzrə ixtisaslaşıb.\nOnun sözlərinə görə, dünyanın 100-dən artıq ölkəsi şirkətin antivirus proqramlarından distribüter şəbəkəsi vasitəsilə istifadə edir. Qurum hər il müxtəlif şirkətlər üçün innovasiya texnologiyasının əsasında bazara yeni məhsullar təqdim edir, köhnələrini isə daha da modernləşdirir.\nOnun proqram təminatı, həmçinin fərdi və korporativ kompyuterlərin müdafiəsi sahəsindəki uğuru başlıca olaraq müasir texnologiyaların tətbiqi ilə bağlıdır. “Bitdefender”in antivirus proqramı güclü olmaqla yanaşı, istifadədə çox asandır. Şirkət Azərbaycanda da nümayəndəliyini açmaq niyyətindədir.


Bakı Kart”da pulunuz belə oğurlanır – Diqqət » Azərbaycan İnformasiya Agentliyi\nSon dövrlər paytaxt nəqliyyatında aparılan modernləşdirmə işləri, avtobusların kart sisteminə keçirilməsi, həmçinin bir sıra köhnə və istifadəyə yararsız avtobusların yeniləri ilə əvəzlənməsi əhali arasında sevinclə qarşılanır. Lakin bütün bu görülən işlərlə yanaşı, bəzi neqativ məqamlar da gözə dəyir. Paytaxt nəqliyyatında sakinləri narahat edən məsələlərdən biri də kart sistemi ilə bağlıdır.\nAxar.az xəbər verir ki, sərnişinlər məhdud istifadə üçün nəzərdə tutulan kartın alınması prosesində bəzi çatışmazlıqların olduğunu bildirirlər.\nBelə ki, bu məhdud kartların qiyməti 20 qəpik təşkil edir. Vətəndaş 1 manatlıq əsginazı terminala daxil edib, məhdud kart aldıqda, bunun yalnız 60 qəpiyindən istifadə edə bilir. 20 qəpik kartın qiymətinə çıxdıqda isə kartda qalan digər 20 qəpik “batır”. Sərnişin heç bir halda bu 20 qəpiyi geri ala və yaxud karta yükləyə bilmir. Çünki məhdud istifadə üçün nəzərdə tutulan kartlara sonradan ödəniş etmək mümkün deyil və aparatların qalıq vermək funksiyası yoxdur.\nBelə çıxır ki, 1 manatla ödəniş etdikdə bu kartlar 20 deyil, 40 qəpiyə başa gəlir. Vətəndaşlar məhdud istifadə üçün nəzərdə tutulan kartların qiymətinin yenidən tənzimlənməsinin, bu sistemin yenilənməsinin vacib olduğunu deyir.\nQeyd edək ki, sözügedən problemlə əlaqədar Bakı Nəqliyyat Agentliyinə sorğu ünvanlasaq da, cavab ala bilmədik.\nBu avtobuslar kart sisteminə keçir - VİDEO\n“Bakı Kart” terminalları 5 qəpiyi qəbul etmir - SƏBƏB\nBakıda bu marşrut kart sisteminə keçdi\nBakiKart-larla bağlı YENİ XƏBƏR\n“BakıKart”da bu yeniliklər gözlənilir\nBNA-dan marşrutlarda gediş haqqının dəyişməsi ilə bağlı SON RƏSMİ AÇIQLAMA\nSuyun bahalaşması məhsulların qiymətinə təsir edəcək?


Rusiya və Türkiyə arasında qalmaqal böyüyür. Rusiya Türkiyənin Qara dənizdə üzən 8 gəmisini saxlayıb. Türkiyə tərəfi buna adekvat cavab verib. «Ankara ilə Moskva arasında münasibətlərin gərginləşməsində Türkiyə günahkardır». Bunu Rusiyanın xarici işlər nazirinin müavini Aleksey Meşkov, yerli televiziya kanalarından birinə verdiyi müsahibəsində deyib. O, Türkiyədən bir daha belə hallara yol verməyəcəyinə dair zəmanət istəyib. Türkiyənin Xarici İşlər Nazirliyi məsələyə dərhal reaksiya verib. Nazirliyin nümayəndəsi Tancu Bilgic keçirdiyi mətbuat konfransında Rusiyadan Türkiyə hava məkanını pozmayacağına dair zamanət tələb edib.\nAnkara Rusiyanın «Su-24» təyyaəsinin vurulmasına görə tələb etdiyi təzminatı ödəməyəcək. Tancu Bilgic Moskvanı Türkiyədən gələn təhlükəni şişirtməkdə ittiham edib. Və bu cür təhlükənin olmadığını bildirib. Qeyd edib ki, Türkiyə Rusiya ilə münasibətlərin gərginləşməsini istəmir.\nXatırladaq ki, Rusiyanın Türkiyədəki səfiri Andrey Karlov iki ölkə arasında münasibətlərin nomallaşması üçün rəsmi Ankaranın Rusiyadan üzr istəməli olduğunu deyib. Bunadək Rusiya prezidenti Vladimir Putin eyni tələblə çıxış edib.\nBu arada Rusiya Qara dənizdə Türkiyənin 8 gəmisini saxlayıb. Buna cavab olaraq Türkiyə 27 rus gəmisinin limandan çıxışına qadağa qoyub. Tərəflər məsələni həll etmək üçün görüşməyə razılıq veriblər. Lakin görüşün keçiriləcəyi tarix və yeri məlum deyil.\nBu gün: 7284\nBu ay: 22685


Nikol Paşinyan faşist lakeyini nəyə görə bu qədər xoşlayır? - İki sahil\n16 yanvar 2021 11:49 Bütün xəbərlər Haqqımızda Əlaqə\n12 may 2020 19:29\nNikol Paşinyan faşist lakeyini nəyə görə bu qədər xoşlayır?\nNikol Paşinyanın Njdeni nəyə görə əzizləməsinin sirri açıldı\nBöyük Qələbənin 75 illiyini keçmiş sovet respublikalarında müxtəlif şəkildə qeyd ediblər. İndi müstəqil dövlətlər olan, vaxtilə SSRİ-nin tərkibinə daxil olmuş və faşizmə qarşı çiyin-çiyinə döyüşmüş bu respublikaların əksəriyyəti bizim hamımız üçün müqəddəs olan bu əlamətdar gündə Vətənin nasist döyüşçülərdən azad edilməsi uğrunda həlak olmuş qəhrəmanların xatirəsini ehtiramla yad ediblər.\nHeç də təəccüblü deyil ki, Ermənistan bu dəfə də fərqlənib.\nBütün sivil dünya torpaqların işğaldan azad olunmasını qeyd etdiyi bir vaxtda Ermənistanın baş naziri Nikol Paşinyan əksinə, Azərbaycanın Şuşa şəhərinin işğal olunmasının ildönümünü qeyd etmək üçün oraya uçub. Hitlerin öz qoşunlarını Moskvaya yeritmək və orada parad keçirmək niyyəti baş tutmamışdı. Erməni işğalçıların maşınları isə hələlik Şuşa küçələrində şütüyür, amma Paşinyanın kabinetində heç şübhə etməsinlər: bu işğalın da sonu yetişəcək, Cıdır düzündə, Xankəndidə və Qazaxdan başlamış Zəngilana qədər bütün dövlət sərhədi boyunca Azərbaycan bayrağı qaldırılacaq.\nLakin çox maraqlıdır ki, faşizm üzərində Qələbə Günündə Nikol Paşinyan bizim babalarımız tərəfindən darmadağın edilənlərin – faşistlərin yaltaq quyruqbulayanlarının, polislərin, satqınların, cəlladların, legionerlərin xatirəsini yad edib.\nHitlerin sevimlisi, Vermaxtın tərkibində Erməni Legionunun rəhbəri Qaregin Njdeni Paşinyanın necə canfəşanlıqla müdafiə etməsi hamımızın yadındadır. İndi Njdenin heykəli 1828-ci ildən Azərbaycanın qədim şəhəri İrəvanı “bəzəyir” (xatırladaq ki, İrəvan şəhəri 1501-ci ildə Azərbaycan şahı İsmayıl Səfəvinin əmri ilə salınıb. Şah İsmayıl öz vəziri Rəvanqulu xana tapşırmışdı ki, Zəngi çayının sahilində bir qala ucaltsın. Vəzir növbəti yeddi il ərzində bu tapşırığı yerinə yetirib, İr-Rəvan adı da buradan yaranıb). Qaregin Njde Hitlerin tərəfində, sovet xalqına qarşı döyüşmüş satqın olub və bu fakt heç kəs üçün sirr deyil.\nAnalitiklər uzun müddət baş aça bilmirdilər: Nikol Paşinyan bu faşist lakeyini nəyə görə bu qədər xoşlayır?\nMəlum olub ki, bunun səbəbi çox sadə imiş. İş burasındadır ki, gələcək “inqilabçı”, Ermənistanın indiki baş naziri doğma babasının şərəfinə belə adlandırılıb. Onun babası Nikol Vardanoviç Paşinyan 1913-cü il dekabrın 23-də Karvansara qəzasının Yenukavan kəndində doğulub (Azərbaycanın Qazax qəzasının qərbində yerləşən bu hissə sonradan Azərbaycandan alınıb Ermənistana verilib və ermənilər oranı İcevan rayonu adlandırıblar), Böyük Vətən müharibəsinin əvvəlində Qızıl Ordu sıralarına çağırılıb. Lakin fürsət yaranan kimi ermənilərin qədim ənənələrinə sadiq qalaraq əsla tərəddüd etmədən qaçıb faşistlər tərəfə keçib və ona başqalarından bir qədər çox çörək, yağ, tünd şnaps (alman arağı) verən tərəfin xeyrinə vuruşub. Bir sözlə, əsl erməni kimi hərəkət edib...\nOnun necə vuruşması barədə susurlar. Lakin əvvəlki müharibə illərində onun həmqəbilələri – erməni banditləri Şərqi Anadoluda hücuma keçən rus əsgərlərinin arxasında gizlənərək qarətlər və zorakılıq törətmək üçün müsəlman kəndlərinə soxulduqları kimi, Nikol Vardanoviç Paşinyanın da öz yoldaşlarının arxasında gizlənərək “döyüşdüyü” məlum olsa, təəccüblənmərik.\nDəqiq məlum olan budur ki, Ermənistanın indiki baş nazirinin babası Ukraynanın bugünkü Jitomir vilayəti sovet ordusu tərəfindən faşistlərdən azad ediləndən ilyarım əvvəl, yəni 1943-cü il sentyabrın 29-da bu vilayətin Zvyaqel kəndində haqlı olaraq məhv edilib. Sovet qoşunları yaxınlaşdıqca oradakı partizan dəstələrinin və gizli qrupların fəallığı artırdı. Buna görə istisna edilmir ki, hitlerçi-njdeçi Nikol Paşinyan məhz xalq könüllü dəstələrinin belə cəsarətli müqavimət əməliyyatlarından birində məhv edilib. Bu da məlumdur ki, Jitomir vilayətində yəhudi əhalini kütləvi şəkildə qırıblar. Bu iş əsasən SS polislərinə və digər murdar ünsürlərə tapşırılırdı. Ermənistanın indiki baş nazirinin babasının da məhz bu yolla çörəkpulu qazandığını bilsək təəccüblənməyək.\nPaşinyan şəcərəsinin bu qəribə təfsilatı ictimaiyyət üçün üzə çıxanda kiçik Kolyan (yenə də erməni mif yaradıcılığının “ən yaxşı” ənənələri ruhunda) əlüstü “iki Nikol Paşinyan” haqqında nağıl uydurub. Həmin iki Paşinyandan biri həqiqətən satqın olub (bunu necə gizlədəsən, axı müvafiq arxiv sənədi dərc edilib), o birisi, yəni baş nazirin “doğma babası” isə guya “Vətən uğrunda, Stalin uğrunda” döyüşüb.\nAmma qəribədir – Paşinyanın babası barədə “təmiz” arxiv sənədləri tapılmayıb. Satqının sənədləri var, qəhrəmanın sənədləri isə, nədənsə, yoxdur.\nBelə yerdə nə deyəsən! Dostlar, əgər baş nazirin öz doğma satqın babasından imtina etməyə yöndəmsiz cəhdlərinə erməni ekspertlər özləri gülürlərsə, biz nə danışaq!\nİkinci Dünya müharibəsi cəbhələrində neçə Nikol Paşinyan vuruşduğunu dəqiq deyə bilmərik. Onlar iki nəfər də ola bilər, iki yüz iyimi iki nəfər də. Lakin onların hər ikisinin eyni gündə, eyni ucqar dağ kəndində doğulması, hər ikisinin atasının adının “Vardan” olması, sonra isə hər ikisinin eyni gündə dünyadan köçməsi ağlasığmazdır. Belə bir nağılla müqayisədə hətta “yaşı Romadan qədim” olan Yerevan haqqında mif də həqiqətə daha çox oxşayır...\nNəhayət, məhv edilmiş satqının fotoşəkli... Bugünkü baş nazir ilə onun zahiri oxşarlığı göz qabağındadır.\nBuna görə də əsla təəccüblü deyil ki, Ermənistanın baş nazirinin mətbuat xidməti RF prezidenti Vladimir Putinin adına göndərilmiş təbriki Böyük Vətən müharibəsinin qurtarmasının ildönümü münasibətilə yox, əslində, 1945-ci il sentyabrın 2-də başa çatmış İkinci Dünya müharibəsinin qurtarmasının ildönümü münasibətilə təbrik adlandırıb.\nElə düşünürsünüz ki, baş nazir və ya onun aparatı yanılıb? Əsla yox! Bu müharibə Paşinyanlar sülaləsi üçün Böyük Vətən müharibəsi yox, həqiqətən İkinci Dünya müharibəsi - onların uduzduğu müharibə idi.\nBeləliklə, Nikol Vovayeviç, vaxt itirməyin, babanıza onun birbaşa komandiri olmuş Qaregin Njdenin monumenti ilə yanaşı, heykəl qoyun. Dəqiq bilin, bal ilə dolu çəlləyə nəinki bir qaşıq, hətta iki qaşıq qatran əlavə edilməklə onun dadı dəyişməyəcək.


“Fikir ayrılıqları Putinin irəliləməsini şərtləndirir” – Medianews\n“Ukraynanın Avropa Birliyinə üzv olması geosiyasi proseslər fonunda yaxın perspektivdə reallaşacaq. Birliyə üzvülüyü Ukrayna prezidenti V. Zelenski xalqa müraciətində bunu xüsusi vurğuladı. Fransa, Almaniya və İtaliya liderlərinin Kiyevə səfəri apardıqları danışıqlar fonunda Ukraynın birliyə üzv olması üçün yaşıl işıq yandırılıb. Bundan əlavə, hər üç ölkə Moskva ilə danışıqlarda və atəşkəsdə maraqlıdır. Bunun üçün Kiyevin güzəştə getməsini danışıqların əsas predmeti olur”.\nBu sözləri siyasi şərhçi Məhəmməd Əsədullazadə Medianews.az saytına açıqlaması zamanı bildirib. Onun sözlərinə görə, Gürcüstan, Moldovadan fərqli olaraq Ukrayna Avropanın qapısında saxlanılmayacaq.\n“Kiyevin Birliyə üzvülüyü Moskvanı da narahat etmir. Çünki Almaniya və Fransa Kiyevi öz nəzarətində saxlaması mümkündür.\nQeyd edim ki, Rusiya Ukrayna müharibəsi fonunda Qərb cəbhəsində fikir ayrılıqları ortaya çıxıb. Böyük Britaniya Şərqi Avropada yeni bir güc mərkəzi yartamağı planlayır. Ukrayna, Polşa və Bribaltika ölkələri ilə birgə siyasi-hərbi blok Avropa Birliynə alternativ olaraq Londonun Birlik üzərində geosiyasi mövqeyini gücləndirilməsini nəzərdə tutmaqla yanaşı Almaniya və Fransanın aktiv siyasətini Şərqi Avropada qarşısını alacaq.\nUkrayanda gedən müharibə fonunda Qərb koalisiyası daxilində həm də anglosakslarla germanlar arasında bir nüfuz savaşı da demək olar. Avropanın iki mərkəzə ayrılması Berlin və Parisin mövqelərinin zəiflədilməsi, Londonun önə tam çıxmasına gətirib çıxara bilər. Fransa prezidenti E. Mkaron, Almaniya kansleri Şoultsun tələsik Ukraynaya səfəri Ukraynanı Böyük Britaniyanın moderatorluğu altında qurulan birlikdən uzaq tutmaqla, Avropa Birliynə üzv olacağını əmin etməkdir. Qeyd edim ki, Almaniya və Fransa “Minsk- 3 formatında “danışıqların aparılmasında maraqlıdırlar. Bu format hazırkı statuskovo şəraitində Kiyevin Kremlə atəşkəs müqaviləsi bağlamasını özündə əks etdirir. Bu Berlin və Pasrisin Böyük Britaniyanın Avropada geosiyasi üstünlüyünün qarşısını almaqdır”.\nSiyasi şərhçi bildirir ki, Qərb koalisyası daxilində fikir ayrılıqları Putinin irəlləməsini şərtləndirir.\n“Ukraynaya tam lojistik dəstək verən ABŞ mövqeyi burada həlledicidir. Məhz Vaşinqtonda Kiyevin Paaris və Berlindən uzaq durmasinı yeni geosiyasi şəraitdə Londonda əməkdaşlığa getməsində maraqlıdır. Böyük Britaniya və ABŞ Avropada yeni bir təhlükəsizlik çətiri formalaşdıracaq və Rusiya Ukraynadan çıxarılacaq”.


Oxu.az - Bakıda avtomobil piyadanı vurub qaçdı - TƏFƏRRÜAT + FOTO\nBakıda avtomobil piyadanı vurub qaçdı - TƏFƏRRÜAT + FOTO\nNoyabrın 9-u, axşam saat 20:00-21:00 radələrində Bakının Mehdiabad qəsəbəsi ərazisində piyadanın vurulması ilə nəticələnən yol nəqliyyat hadisəsi baş verib.\nOxu.Az Milli.az-a istinadən xəbər verir ki, qəsəbənin "Gənclər Şəhərciyi" ərazisində avtomobillərin hərəkət istiqamətində yolun kənarı ilə irəliləyən 32 yaşlı Şükürov Rəşad Zahir oğlu hələ də şəxsiyyəti müəyyən edilməyən sürücünün idarə etdiyi avtomobillə vurulub. Sürücü ağır vəziyyətdə olan yaralını qan içində yerdə qoyaraq avtomobili ilə hadisə yerindən qaçıb.\nƏtrafdakı vətəndaşlar təcili tibbi yardıma olayla bağlı xəbər veriblər. Hadisə yerinə gələn təcili yardım əməkdaşları yaralını 1 saylı Şəhər Kliniki Xəstəxanasına (Semaşko) çatdırıblar. Xəstəxananın travmatoloq-ortoped cərrahı Abuzərov Ramilin verdiyi məlumata görə, travmatik şokla təcili yardım bölməsində qəbul edilən Rəşadın yaşamağı sual altında olub. Onun həyatda qalıb-qalmayacağı 3 saat ərzində məlum olacaqdı. Hal-hazırda sözügedən xəstəxanada palataya yerləşdirilən Rəşadın vəziyyəti kafi olaraq qiymətləndirilir.\nRəşad Şükürovun vurulduğu istiqamətdə təhlükəsizlik kameraları olmasına rəğmən, hadisədən artıq 5 gün keçsə də, şübhəli tapılmayıb. Binəqədi Rayon Polis İdarəsinin müstəntiqi Ramil Mehdiyevlə əlaqə saxlayan Milli.Az əməkdaşı cinayət törədən avtomobil sahibi ilə bağlı hər hansı məlumat almaqda çətinlik çəkib. Müstəntiq olayın bağlı cinayət olduğunu vurğulayıb. Burada bir məqam diqqətdən qaçmayıb. Belə ki, Rəşad Şükürov hadisədən 5 gün keçməsinə baxmayaraq hələ də Məhkəmə Tibbi Ekspertizadan keçirilməyib. Məsələ ilə bağlı Ramil Mehdiyevə sual ünvanlansa da, müstəntiq bunun səbəbini xəsarət alan şəxsin vəziyyətinin ağır olduğunu, onu Məhkəmə Tibbi Ekspertizaya aparmağın mümkünsüz olduğu ilə əlaqələndirib. Müxbirin "Məhkəmə Tibbi Ekspertizanın əməkdaşlarını xəstəxanaya ezam etmək olmazdı?", - sualına Ramil Mehdiyev "Mən qanunvericiliklə iş görürəm", - deyərək telefonu söndürüb.


Cari mövsümdə ikinci dəfə\nTopaz Premyer Liqasının XXVII turu məhsuldarlığı ilə diqqət çəkib. Futbolxeber.az-ın məlumatına görə, iki gün davam edən turun 4 qarşılaşmasında 17 qol vurulub. Orta məhsuldarlığın 4,25 olduğu turda mövsümün ikinci...\nYığmamız ilk oyunda darmadağın oldu\n17 yaşadək futbolçulardan ibarət Azərbaycan yığması Monteneqronun Podqoritsa şəhərində təşkil olunmuş UEFA İnkişaf turnirində ilk oyununu keçirib. Futbolxeber.az-ın məlumatına görə, Mirbağır İsayev yetirlələri Bosniya...\nSon tur “Bayıl Arena”da start götürəcək\nFutbol üzrə Azərbaycan I Divizionunda 26-cı, son turun oyun cədvəli açıqlanıb. Futbolxeber.az-ın məlumatına görə, bütün görüşlər eyni gündə keçiriləcək. 27 aprel (cümə...\n“Neftçi” texniki məğlubiyyətə görə məşqçilər korpusunu cəzalandırdı\nXəbər verdiyimiz kimi, AFFA-nın İntizam Komitəsinin bu gün keçirilmiş iclasında Topaz Premyer Liqasının 27-ci turunun "Zirə” – "Neftçi” oyununda (2:2) qonaq komandaya texniki məğlubiyyət (0:3) verilməsi haqqında qərar qəbul edilib. Futbolxeber.az-ın məlumatına...\nFutbolçusu qırmızı vərəqə alan komanda meydançanı tərk etdi – Azərbaycanda\nBu gün AFFA İntizam Komitəsinin növbəti iclası keçirilib. Futbolxeber.az xəbər verir ki, toplantıda iki kluba texniki məğlubiyyət verilib. (19 aprel 2017-ci il) U-14 Liqasında UGİM (Mingəçevir) – “Xəzər Lənkəran” FK matçında...\nAFFA “Neftçi”nin baş məşqçisi və azarkeşi söyən futboçunu cəzalandırdı\nBu gün AFFA İntizam Komitəsinin növbəti iclası keçirilib. Futbolxeber.az xəbər verir ki, toplantıda uşaq liqaları və futzal oyunları ilə bağlı cəzalar açıqlanıb. (19 aprel 2017-ci il) U-14 Liqasında “Neftçi” İK İB (Neftçala)...\nEmil Balayev: “100 yox, 200 faiz…”\nBirinci Divizionun son turunda "Şəmkir"ə qarşı oyunda "Səbail"in ən yaxşısı qapıçı Emil Balayev idi. Futbolxeber.az-ın məlumatına görə, ikinci hissədə qapısına təyin olunan penaltini dəf edərək komandanı ruhlandıran Balayev, matçın son dəqiqəsində etdiyi...\nHərəyə 400 manat\nBu gün AFFA İntizam Komitəsinin növbəti iclası keçirilib. Futbolxeber.az xəbər verir ki, toplantıda Azərbaycan Premyer Liqasında mübarizə aparan klubların əvəzedici heyətlərinin 27-ci tur qarşılaşmaları ilə bağlı da cəzalar açıqlanıb. Sizi həmin qərarlarla...\nİntizam Komitəsi Mingəçevirdəki hakim özbaşnalığı ilə bağlı qərar verdi\nBu gün AFFA İntizam Komitəsinin növbəti iclası keçirilib. Futbolxeber.az xəbər verir ki, toplantıda Azərbaycan I Divizionun 25-ci tur oyunları ilə bağlı da cəzalar açıqlanıb. Sizi həmin qərarla tanış edirik: “Səbail” –...\nMüdafiəçimiz “fərqləndi”, komandası qələbə qazandı\nFutbol üzrə Türkiyə 1-ci Liqasında 29-cu turun oyunları keçirilib. Futbolxeber.az-ın məlumatına görə, Azərbaycan millisinin futbolçusu Ufuk Budakın şərəfini qoruduğu "Manisaspor" da növbəti matçına çıxıb. Sözügedən...\nU-17 Liqasının qalibi bəlli oldu\nAFFA-nın təşkil etdiyi “Bakcell” U-17 Liqanın 2016-2017-ci il mövsümünün qalibi müəyyənləşib. Futbolxeber.az-ın məlumatına görə, son – 26-cı tur çərçivəsində bu gün keçirilmiş AZAL – “Vətən” qarşılaşmasında 3:1 hesabı ilə qələbə qazanan...\nFilip Ozobiç: “Finalda qalib gəlmək istəyirik”\nBu gün Topaz Premyer Liqasında 27-ci tura yekun vurulub. Futbolxeber.az-ın məlumatına görə, “Qəbələ” doğma meydanda “İnter”ə 4:3 hesabı ilə qalib gəlib. Qəbələ şəhər stadionundakı matçdan sonra əməkdaşımızın...\nQriqorçuk: “Çempion olmadığımız üçün Allahı günahlandırmağa ehtiyac yoxdur”\n“Qəbələ”nin baş məşqçisi Roman Qriqorçuk “İnter”lə oyundan dərhal sonra Futbolxeber.az saytının Qəbələyə ezam olunmuş əməkdaşına müsahibə verib. “İnter” üzərində çoxlarının gözləmədiyi bir hesabla (4:3) qələbə...\nQəbələdə bürünc və gümüş medallar təqdim olundu\nTopaz Premyer Liqasının 2016/2017-ci illər mövsümünün bütün medalçıları müəyyənləşib. Futbolxeber.az-ın məlumatına görə, mövsümü çempion kimi “Qarabağ” tamamladığı halda “Qəbələ” gümüş, “İnter” isə bürünc medallara sahib...\nZenyov: "Ora da Azərbaycanın bir hissəsidi"\n"Qəbələ"nin hücumçusu Sergey Zenyov Futbolxeber.az saytına müsahibə verib. Cari mövsümün son ev oyununda "İnter" üzərində 4:3 hesablı qələbə qazandınız. Görüşün belə məhsuldar alınacağını...\nİlk rəqibimiz Bosniya və Herseqovina\n17 yaşadək futbolçulardan ibarət Azərbaycan yığması UEFA İnkişaf turnirində iştirak edəcək. Futbolxeber.az-ın məlumatına görə, yarış aprelin 25-dən 29-dək Monteneqronun Podqoritsa şəhərində təşkil olunacaq. Yığmamızın...\nQəbələdə 7 qol\nBu gün Topaz Premyer Liqasında 27-ci tura yekun vurulub. Futbolxeber.az-ın məlumatına görə, “Qəbələ” doğma meydanda “İnter”ə 4:3 hesabı ilə qalib gəlib. Sizi Qəbələ şəhər stadionundakı matçdan hazırlanmış videoreportajla tanış...\n“İnter” avrokuboklarda oynayacaq!"\n“İnter” növbəti mövsüm fəaliyyətini davam etdirəcək və avrokuboklarda iştirak edəcək”. Futbolxeber.az saytına özəl açıqlamasında bu sözləri “İnter”in AFFA tərəfindən təyin olunan müvəqqəti...\n"Qəbələ" azarkeşləri yenə "Qarabağ”a sataşdılar\nTopaz Premyer Liqasının 27-ci turu çərçivəsində “Qəbələ” - "İnter” (4:3) oyunundan sonra komandalar gümüş və bürünc medallarına qovuşurlar. Futbolxeber.az saytının Qəbələyə ezam olunmuş əməkdaşının verdiyi məlumata...\n"Qəbələ" 4 qolla sevindi (YENİLƏNİB)\nBu gün Topaz Premyer Liqasında 27-ci tura yekun vurulub. Futbolxeber.az-ın məlumatına görə, son oyun günündə bir görüş baş tutaub. Turun yeganə start fiti Qəbələdə...\nPFL mükafatlandırmanın yerini dəyişir\nBu gün Topaz Premyer Liqasında 27-ci tura yekun vurulur. Futbolxeber.az-ın məlumatına görə, “Qəbələ” doğma meydanda “İnter”lə üz-üzə gəlir. Hazırda Qəbələ şəhər stadionunda keçirilən oyundan sonra mükafatlandırma...\nQəbələdə yağmurlu və ajiotajsız oyun (FOTO)\nBu gün Topaz Premyer Liqasında 27-ci tura yekun vurulur. Futbolxeber.az-ın məlumatına görə, “Qəbələ” doğma meydanda “İnter”lə üz-üzə gəlir. Hazırda Qəbələ şəhər stadionunda keçirilən oyuna maraq azdır....\nBu gün Topaz Premyer Liqasında 27-ci tura yekun vurulur. Futbolxeber.az-ın məlumatına görə, “Qəbələ” doğma meydanda “İnter”lə üz-üzə gələcək. Bir az sonra Qəbələ şəhər stadionunda start götürəcək oyun üçün heyətlər açıqlanıb. Sizi həmin siyahı...\n“Qarabağ” 2 qolla sevindi\nFutbolxeber.az sizi Topaz Premyer Liqasının 27-ci turu çərçivəsində keçirilmiş “Qarabağ” - "Sumqayıt" matçından (2:1) hazırlanan videoreportajla tanış...\nFutbol üzrə Portuqaliya ikinci liqasında (Sequnda liqa) 38-ci turun oyunları keçirilib. Futbolxeber.az-ın məlumatına görə, azərbaycanlı futbolçu Budaq Nəsirovun şərəfini qoryduğu "Sportinq B" də növbəti matçına...\nFutbolxeber.az sizi Topaz Premyer Liqasının 27-ci turu çərçivəsində keçirilmiş AZAL - "Kəpəz" matçından (1:2) hazırlanmış videoreportajla tanış...\nSamir Abasov: “Hələ təcrübə yığırıq”\nBu gün Topaz Premyer Liqasında 27-ci tura start verilib. Futbolxeber.az-ın məlumatına görə, çempionluğunu rəsmiləşdirən “Qarabağ” evdə “Sumqayıt”ı 2:1 hesabı ilə məğlub edib. “Azərsun Arena”dakı matçdan sonra keçirilən mətbuat konfransında...\nQurban Qurbanov: “Bunu aradan qaldıra bildik”\nBu gün Topaz Premyer Liqasında 27-ci tura start verilib. Futbolxeber.az-ın məlumatına görə, çempionluğunu rəsmiləşdirən “Qarabağ” evdə “Sumqayıt”ı 2:1 hesabı ilə məğlub edib. “Azərsun Arena”dakı matçdan sonra...\nBu gün Topaz Premyer Liqasında 27-ci tura start verilib. Futbolxeber.az-ın məlumatına görə, “Neftçi” səfərdə “Zirə” ilə 2:2 bərabərə qalıb. Sizi Zirə Olimpiya İdman Kompleksinin stadionundakı matçdan hazırlanmış videoreportajla tanış...\n"Qarabağ" kubokuna qovuşdu\nBu gün Topaz Premyer Liqasında 27-ci tura start verilib. Futbolxeber.az-ın məlumatına görə, çempionluğunu rəsmiləşdirən “Qarabağ” evdə “Sumqayıt”ı 2:1 hesabı ilə məğlub edib. “Azərsun Arena”dakı matçdan sonra Ağdam təmsilçisi medallarına qovuşub. Sizi...\nAyxan Abbasov: “Tam səfərbər olmuşduq”\nBu gün Topaz Premyer Liqasında 27-ci tura start verilib. Futbolxeber.az-ın məlumatına görə, “Neftçi” səfərdə “Zirə” ilə 2:2 bərabərə qalıb. Zirə Olimpiya İdman Kompleksinin stadionundakı matçdan sonra keçirilən mətbuat konfransında açıqlama verən ev...\nElxan Abdullayev: “Tərsinə oldu və limiti pozduq”\nBu gün Topaz Premyer Liqasında 27-ci tura start verilib. Futbolxeber.az-ın məlumatına görə, “Neftçi” səfərdə “Zirə” ilə 2:2 bərabərə qalıb. Zirə Olimpiya İdman Kompleksinin stadionundakı matçdan sonra keçirilən mətbuat konfransında açıqlama verən...\nAbdulbari Gözəl: “Əsas hədəfimiz Avropada özümüzü sübut etməkdir”\nTərlan Əhmədov: “Zirə” ilə oyuna əvəzedici heyətlə çıxacağıq”\nTopaz Premyer Liqasının 27-ci turunda AZAL öz meydanında “Kəpəz”ə 1:2 hesabı ilə məğlub olub. Futbolxeber.az saytının məlumatına görə, matçdan sonra təşkil olunan mətbuat konfransında “təyyarəçilər”in baş məşqçisi Tərlan Əhmədov bunları...